[{"text_idx": "#000000", "text": "blogs in auxilinguas colectata per robot"}, {"text_idx": "#000002", "text": "Rogier Huurman kaj Albert Stalin Garrido pretas resti por dua mandatperiodo en la estraro de TEJO. Por la posteno de prezidanto kandidatas Le\u0301on Kamenicky\u0301 el Slovakio. Inter la estraraj kandidatoj estas ankau\u0306 la antau\u0306a estrarano Cyprien Guiya, kiu pli frue estis forpelita el IJK pro seksa g\u0302enado."}, {"text_idx": "#000003", "text": "La elekta komisiono de TEJO diskonigis la nomojn de la kandidatoj por la sekva estraro de la asocio, kiu estos elektita dum la reta IJK, okazonta ekde la 30-a de julio g\u0302is la 8-a de au\u0306gusto."}, {"text_idx": "#000004", "text": "Entute estas dek unu kandidatoj el dek landoj, sed rimarkindas manko de diverseco, c\u0302ar sep el la kandidatoj venas el Eu\u0306ropo kaj nur du estas virinoj. El la nau\u0306 nuntempaj estraranoj rekandidatig\u0302as nur du: Rogier Huurman kaj Albert Stalin Garrido."}, {"text_idx": "#000006", "text": "Por la posteno de prezidanto estas nur unu kandidato, Le\u0301on Kamenicky\u0301 el Slovakio. Li estis vicprezidanto de TEJO dum la mandato 2018-2019, prezidanto de C\u0302EJ (C\u0302eh\u0302a Esperanto-Junularo) kaj vicprezidanto de SKEJ (Slovakia Esperanta Junularo). Lau\u0306 la Elekta Komisiono, li \u201creprezentas profilon de ideala kandidato al TEJO-prezidanteco\u201d."}, {"text_idx": "#000007", "text": "La sola kandidato por la posteno de kasisto estas Veronika Venislovas el Hungario. S\u0302i estas komitatano de TEJO ekde 2016 kaj ekde 2019 la kasisto de C\u0302EJ."}, {"text_idx": "#000008", "text": "Rogier (Roc\u0302jo) Huurman de Nederlando estas la nura kandidato por la posteno de g\u0302enerala sekretario. Li nuntempe estas la estrarano pri informado. Pli frue li estis komitatano, TEJO-volontulo, prezidanto de NEJ (Nederlanda Esperanto-Junularo) kaj c\u0302eforganizanto de IJK 2020."}, {"text_idx": "#000009", "text": "Estas tri kandidatoj por la vicprezidanteco, unu el kiuj jam estis prezidanto. Joop Kiefte, el Nederlando, prezidis TEJOn dum la mandato 2018-2019. Li nun donis sian vivresumon nur en la angla lingvo. Dum lia tempo kiel prezidanto estis problemoj rilate al malaktiveco de la estraro, kaj la tiama G\u0302enerala Sekretario plendis ke li ne c\u0302eestis kunsidojn kaj ne informis la estraron pri la kialo."}, {"text_idx": "#000010", "text": "Joop Kiefte tiam agnoskis ke li ig\u0302is prezidanto nur c\u0302ar neniu alia volis la postenon. La Elekta Komisiono rimarkis ke \u201cNi konscias ke la prezidado de Joop ne estis senkritika\u201d sed tamen rekomendas al la komitatanoj ke ili voc\u0302donu por li."}, {"text_idx": "#000011", "text": "Inter la ceteraj kandidatoj estas Albert Stalin Garrido, el Filipinoj. Li estas nuntempe estrarano pri landa kaj faka agado kaj volas dau\u0306rigi sian laboron. Li estas la fondinto kaj prezidanto de la Filipina Esperanto-Junularo kaj komitatano de TEJO ekde 2014. La Elekta Komisiono rekomendas ke li estu la unua vicprezidanto."}, {"text_idx": "#000016", "text": "Inter la kandidatoj estas krome la persono, kiu estis forpelita de la IJK 2018 pro seksg\u0302enado de alia kongresano. La Elekta Komisiono rekomendas ke komitatanoj voc\u0302donu por li."}, {"text_idx": "#000017", "text": "Dum IJK 2018 en Badah\u0302ozo, Hispanio, la organizantoj publike anoncis ke iu partoprenanto estis forpelita pro seksg\u0302enado al sia samc\u0302ambrano. Oni ne nomis la forpelinton, sed poste li mem publike pardonpetis pri sia konduto, kaj ig\u0302is konate, ke temis pri Cyprien Guiya. Li estis estrarano de TEJO kiam li estis forpelita."}, {"text_idx": "#000018", "text": "Li tiam estis forpelita la tagon antau\u0306 la voc\u0302donado por nova estraro, kaj pro tio li retiris sian kandidatig\u0302on. En publika pardonpeto li klarigis, ke la afero okazis \u201cparte pro kulturaj malsamoj kaj miskomprenoj.\u201d Li nun estas komitatano por Benino. En sia nuna kandidatig\u0302a letero li ne menciis la okazaj\u0302on."}, {"text_idx": "#000019", "text": "La elekta komisiono kontrolas c\u0302iujn kandidatojn, diskutas iliajn fortojn kaj malfortojn, kaj rekomendas c\u0302u la komitatanoj voc\u0302donu por ili. La elekta komisiono rekomendas la elekton de Cyprien kaj ec\u0302 sugestas fakon por li c\u0302ar: \u201ckonsiderante lian personecon, ni vidus lin tre tau\u0306ga kiel estrarano pri talento.\u201d"}, {"text_idx": "#000020", "text": "\u201cKvankam lia estraranado finig\u0302is abrupte kaj bedau\u0306rinde en 2018, ni kredas ke post 3 jaroj estas tempo por ke Cyprien povu reveni al internacia aktivado. Li estas homo kiu kapablas agnoski siajn erarojn, kaj deziras nun denove engag\u0302i sin kaj labori pri nia organizo.\u201d"}, {"text_idx": "#000021", "text": "La raporto ne klarigas kial lia estraranado finig\u0302is tiel abrupte, kaj se oni ne legus Liberan Folion, oni ne scius pri kio temas."}, {"text_idx": "#000023", "text": "\u201cMi tre g\u0302ojas ke li agnoskas siajn erarojn kaj ne denove faros ilin. Sed antau\u0306 voc\u0302doni mi invitus vin pripensi kion signifas precipe por virinoj ke iu viro kun tiaj akuzoj estu en tiom grava pozicio en nia movado.\u201d"}, {"text_idx": "#000024", "text": "Sed estas aliaj problemoj kiuj malhelpus lin en la rolo de estrarano, lau\u0306 la raporto de la elekta komisiono:"}, {"text_idx": "#000025", "text": "\u201cPro translokig\u0302o en kamparo, li ne havas nun stabilan aliron al elektro kaj interreto. Tamen li j\u0302us sukcesis financan kampanjon cele al kolektado de rimedoj por ac\u0302eti sunpanelojn kaj, post ilia instalo, TEJO povus finance subteni la aliron al kvalita retkonekto kiu havas similan koston en Eu\u0306ropo kaj en Benino.\u201d"}, {"text_idx": "#000026", "text": "La elekto de la nova estraro okazos dum IJK 2021 kaj nur la 38 membroj de la komitato de TEJO rajtos voc\u0302doni."}, {"text_idx": "#000027", "text": "UEA planas denove uzi profesian revizoron"}, {"text_idx": "#000028", "text": "De pluraj jaroj UEA ne uzas servojn de profesia revizoro por kontroli la kontojn. Pri tio atentigis la komitataj reviziantoj, kaj nun la estraro esploras la eblojn por trovi novan revizoron. La komitato aprobis la jaran raporton de la estraro en sia unua kunsido en sabato."}, {"text_idx": "#000030", "text": "Kvardek komitatanoj el entute 61 ekde la komenco c\u0302eestis la unuan kunsidon de la komitato de UEA en sabato, la lasta tago de Virtuala Kongreso. Almenau\u0306 du pliaj komitatanoj provis alig\u0302i al la kunsido iom poste, sed s\u0302ajne pro teknikaj kialoj ricevis nek parolrajton nek rajton voc\u0302doni."}, {"text_idx": "#000031", "text": "Estas rimarkinde, ke en la retaj kunsidoj ne partoprenas pli da komitatanoj ol en la ordinaraj c\u0302eestaj kunsidoj dum Universalaj Kongresoj. En la plej lasta c\u0302eesta kunsido de la komitato en Lahtio partoprenis 42 komitatanoj."}, {"text_idx": "#000032", "text": "La sabata kunsido faris neniujn gravajn decidojn \u2013 la demandoj pri la bug\u0302eto de la venonta jaro kaj la investpolitiko de la asocio estos traktitaj en la sekva kunsido post tri semajnoj. Okazis tamen kelkaj interesaj diskutoj."}, {"text_idx": "#000033", "text": "La c\u0302efa temo de la sabata kunsido estis la prezento kaj aprobo de la estrara raporto por la jaro 2020, publikigita en la junia numero de la revuo Esperanto kaj en la retejo de UEA. Intertempe aperis ankau\u0306 la financaj dokumentoj de la asocio por 2020: la spezokonto kaj la bilanco."}, {"text_idx": "#000034", "text": "Pro reduktoj de la oficistaro kaj pro subvencio de 29 486 eu\u0306roj ricevita de la nederlanda s\u0302tato, la spezokonto de UEA en 2020 ne plu estis deficita. La fina ekonomia rezulto montris pluson de 184 eu\u0306roj, dum en 2019 la spezokonto ankorau\u0306 havis minuson de 62 890 eu\u0306roj."}, {"text_idx": "#000035", "text": "Efektive la enspezoj de UEA lau\u0306 g\u0302enerala direktoro Martin Scha\u0308ffer superis la elspezojn je multe pli ol 184 eu\u0306roj, nome entute je 41 354 eu\u0306roj. Tamen pli ol 40 000 eu\u0306roj estis transmetitaj al rezervoj, kiujn la asocio povas uzi por kompensi mankon de enspezoj, ekzemple rilate kongresojn, en venontaj jaroj."}, {"text_idx": "#000036", "text": "La komitataj reviziantoj Osmo Buller kaj Andreas Diemel en sia raporto trovis la ekonomian rezulton de la asocio bona kaj rekomendis al la komitato aprobi la estraran raporton kun la bilanco kaj spezokonto kaj mals\u0302arg\u0302i la estraron de respondeco por la jaro 2020."}, {"text_idx": "#000037", "text": "\u201cNi aprezas, ke la totalaj enspezoj atingis tiujn en 2019 kaj superis la bug\u0302eton per 14%. Malgrau\u0306 tio ni havas la impreson, ke la membrovarbado devus ricevi pli da atento kaj atentigoj flanke de la Estraro\u201d, la reviziantoj skribas en sia raporto."}, {"text_idx": "#000038", "text": "Samtempe ili atentigas, ke \u201csentebla tamen estas la manko de profesia revizoro\u201d, kaj urg\u0302as la estraron solvi la problemon."}, {"text_idx": "#000039", "text": "La komitataj reviziantoj estas mem komitatanoj de UEA, ne estas profesiuloj pri kontado kaj ne povas detale kontroli la financojn de la asocio, ekzemple esplorante efektivajn transpagojn. Tion povas fari profesia, ekstera revizoro, kaj tian UEA regule uzis g\u0302is la jaro 2018."}, {"text_idx": "#000040", "text": "La profesia revizoro kiun UEA uzis g\u0302is 2018, scipovis Esperanton, kio evidente faciligas la kontrolon de esperantlingva librotenado. Dum la lastaj jaroj oni tamen ne sukcesis trovi novan revizoron, kiu kompetentus esplori la librotenadon de la asocio, interalie el la vidpunkto de g\u0302ia konformeco al la leg\u0302aj postuloj en Nederlando."}, {"text_idx": "#000041", "text": "Responde al la atentigo de la komitataj reviziantoj prezidanto Duncan Charters diris, ke ankau\u0306 lia advokato konsilis al UEA nepre uzi la servojn de profesia revizoro. Lau\u0306 Charters tio estas grava por klare montri ankau\u0306 al la propraj membroj, ke c\u0302io estas en ordo pri la kontoj kaj financoj de UEA."}, {"text_idx": "#000042", "text": "C\u0302ar montrig\u0302is malfacile trovi novan esperantistan profesian revizoron, lau\u0306 Charters eblus, ke la librotenado de UEA povus esti dulingva \u2013 tio lau\u0306 li estas nemalofta praktiko en internaciaj organizaj\u0302oj. Lau\u0306 li ekstera firmao ec\u0302 povus tute prizorgi la librotenadon de UEA, se tio montrig\u0302us ne tro kosta solvo."}, {"text_idx": "#000043", "text": "C\u0302ar la revizoro tiukaze devus bone koni la leg\u0302ojn kaj regulojn en Nederlando, evidente devus temi pri nederlanda revizoro. Tial Charters taskis al la nederlanda oficisto en la Centra Oficejo, Ralph Schmeits, esplori diversajn solvojn. Charters esperas povi prezenti la rezulton en la sekva komitata kunsido la 14-an de au\u0306gusto."}, {"text_idx": "#000044", "text": "Dum diskuto pri la diversaj kontoj menciitaj en la financaj dokumentoj levig\u0302is la demando, kial UEA entute tenas tiom da mono en bankokontoj. Komitatano Michela Lipari elkalkulis ke temas pri 500 000 eu\u0306roj, trovis tion senrespondeca, kaj instigis la estraron anstatau\u0306e zorgi, ke la mono estu bone investita."}, {"text_idx": "#000045", "text": "Efektive la sumo de neinvestita mono lau\u0306 la bilanco estas klare pli ol tiom \u2013 g\u0302i superas du milionojn da eu\u0306roj."}, {"text_idx": "#000046", "text": "G\u0302enerala direktoro Martin Scha\u0308ffer kaj vicprezidanto Fernando Maia argumentis, ke UEA havas multe da tia mono, kiu pro diversaj kialoj devas resti en bankokontoj \u2013 tio lau\u0306 ili validas ekzemple pri mondeponoj de membroj, sed ankau\u0306 pri la mono en diversaj fondaj\u0302oj. Pli da diskuto pri la investa politiko de UEA supozeble okazos en la dua komitata kunsido la 14-an de au\u0306gusto."}, {"text_idx": "#000047", "text": "Michela Lipari levis ankau\u0306 la demandon pri la nova kotizosistemo kaj por kio g\u0302i utilas, se log\u0302antoj en landoj kun tre malalta kotizo tamen ne alig\u0302as, c\u0302ar ili ne sukcesas transpagi la monon, au\u0306 c\u0302ar ili kutimig\u0302is ricevi senpagan alig\u0302on pere de fondaj\u0302o Canuto. Estrarano Je\u0301re\u0301mie Sabiyumva konsentis, ke tia problemo ekzistas almenau\u0306 en Afriko, sed ke oni nun klopodas \u201cs\u0302ang\u0302i la kulturon\u201d."}, {"text_idx": "#000048", "text": "Levig\u0302is fine la demando, kial UEA ne pli aktivas pri libroeldonado, kiun cetere menciis ankau\u0306 la komitataj reviziantoj en sia raporto:"}, {"text_idx": "#000049", "text": "\u201cLa malkreskinta aktiveco de UEA kiel eldonisto estas bedau\u0306rinda. Pli aktiva eldonado kontribuus pozitive al la g\u0302enerala bildo pri la Asocio inter esperantistoj, ec\u0302 se g\u0302ia financa signifo ne estus tre granda.\u201d"}, {"text_idx": "#000050", "text": "Lige kun tio prezidanto Duncan Charters menciis, ke kus\u0302as grandaj stokoj de iuj pli fruaj eldonaj\u0302oj de UEA en deponejoj, kaj indus arang\u0302i grandan rabatvendadon por ke tiuj indaj libroj trafu interesitan publikon."}, {"text_idx": "#000051", "text": "Martin Scha\u0308ffer siaflanke parolis pri la graveco modernigi la eldonadon, eldoni bitlibrojn, sed ankau\u0306 uzi servojn, kiuj ebligas facile kaj malmultekoste eldoni kaj tutmonde vendi librojn en bita kaj papera formatoj, ec\u0302 en tre malgrandaj eldonkvantoj."}, {"text_idx": "#000052", "text": "Tian servon uzas ekzemple la eldonejo Mondial, kies libroj estas haveblaj ne nur tra esperantistaj libroservoj, sed ankau\u0306 pere de ordinaraj retaj librovendejoj en multegaj landoj de la mondo. Lau\u0306 Scha\u0308ffer oni nun esploras, c\u0302u UEA povus same fari. Tamen ankorau\u0306 mankas konkretaj decidoj."}, {"text_idx": "#000053", "text": "Dum la kunsido la komitato aldone elektis novan membron de la honora patrona komitato de UEA: Marco Lucchesi, kiu estas brazila verkisto, profesoro de Federacia Universitato de Rio-de-J\u0302anejro kaj prezidanto de Brazila Beletristika Akademio."}, {"text_idx": "#000054", "text": "Fernando Maia pretas plu gvidi UEA-n"}, {"text_idx": "#000055", "text": "Vicprezidanto Fernando Maia pretas dau\u0306rigi en la estraro de UEA, dum prezidanto Duncan Charters s\u0302ajne ne rekandidatos por nova mandatperiodo. Tiu estis la c\u0302efa novaj\u0302o de la tradicia programero La estraro respondas dum la dau\u0306ranta Virtuala Kongreso de UEA."}, {"text_idx": "#000056", "text": "G\u0302is 80 kongresanoj sekvis samtempe la programeron La estraro respondas dum la Virtuala Kongreso en vendrero la 2-a de julio 2021. C\u0302eestis c\u0302iuj estraranoj, krom Jeremie Sabiyumva, kies nec\u0302eesto ne estis aparte klarigita: eventuale temis pri problemoj kun reta konekto. La kvanto de spektantoj estis komence sub 30, sed kreskis g\u0302is la fino al maksimumo de 80 samtempe."}, {"text_idx": "#000057", "text": "Multaj demandoj temis pri la nuna stato kaj estonteco de UEA. La antau\u0306a strategia plano de UEA estis aprobita en Rejkjaviko la 26-an de julio 2013 kaj validis dum la periodo 2013-2017. Nova plano dau\u0306re mankas, sed lau\u0306 prezidanto Duncan Charters jam komencig\u0302is preparado."}, {"text_idx": "#000058", "text": "Jam okazis kunsidoj kun komitatanoj pri tio kaj kolektig\u0302is \u201camaso de bonegaj ideoj\u201d. Nun necesas nur organizi ilin, Charters klarigis. Fine de 2021 li esperas prezenti malneton."}, {"text_idx": "#000060", "text": "Tamen la provoj montris kelkajn cimojn, kiuj devis esti korektitaj. Baldau\u0306 oni esperas, ke oficistoj de UEA povos testi la novan sistemon, kiu, krom la retejo mem, ampleksos administrajn funkciojn. Nur poste la retejo estos malfermita al c\u0302iuj."}, {"text_idx": "#000061", "text": "Pli frue dum la jaroj diversaj prezidantoj kaj estraranoj menciis diversajn datojn por la lanc\u0302o de la retejo, sed c\u0302iuj venis kaj pasis sen apero de retejo, kaj nun la estraro jam ne volis mencii ajnan limdaton por la efektiva lanc\u0302o."}, {"text_idx": "#000062", "text": "Tra la jaroj s\u0302ang\u0302ig\u0302is teamoj, kiuj okupig\u0302is pri g\u0302i, ne laste pro disputoj inter si kaj kun la estraro."}, {"text_idx": "#000063", "text": "La ekonomia stato de UEA nun estas bona, lau\u0306 Huang Yinbao (Trezoro), estrarano pri financoj:"}, {"text_idx": "#000064", "text": "\u2013 Lau\u0306 mi la nuna ekonomia situacio iras en bona vojo. Unuflanke la kosto malmultig\u0302as kaj la enspezo altig\u0302as. Kaj estontece eble ni dau\u0306re iros lau\u0306 tiu vojo. La c\u0302efa enspezo lau\u0306 mi dau\u0306re estas la membra kotizo kaj donacoj. Ankau\u0306 ni pene serc\u0302os eksteran subvencion."}, {"text_idx": "#000065", "text": "Vicprezidanto Maia menciis la pasintjaran subvencion de la nederlanda s\u0302tato kiel unu ekzemplon. Tiu subvencio tamen estis specife celita por kovri perdojn kau\u0306zitajn de la pandemio, do apenau\u0306 oni povos esperi pri similaj subvencioj en aliaj jaroj. Maia ankau\u0306 rakontis, ke UEA kontaktis la entreprenon Kosmo por kunlaboro por havigi subvenciojn de Eu\u0306ropa Unio."}, {"text_idx": "#000066", "text": "\u2013 Ankau\u0306 kun aliaj partneroj ni faras tion, ne nur kun Kosmo. Tiu enspezfonto tamen ne estas certa, c\u0302ar oni ne povas garantii ke ni ricevos subvenciojn. Tial ankau\u0306 kotizoj kaj donacoj estas gravaj."}, {"text_idx": "#000067", "text": "Maia aparte menciis la kampanjon Alianco 365, kiu estas plano por monata konstanta donacado al UEA. Lau\u0306 tiu plano donacantoj pretas donaci po 31 eu\u0306rojn monate al la Asocio."}, {"text_idx": "#000068", "text": "\u2013 Tiujn, al kiuj eblas, mi urg\u0302as tion fari. Tia donacado donas bazon por nia laboro."}, {"text_idx": "#000069", "text": "Fernando Maia kaj Amri Wandel pretas kandidati por la sekva estraro, kiu estos elektita venontjare dum la Universala Kongreso en Montrealo, dum prezidanto Duncan Charters ne s\u0302ajnis entuziasma pri plia mandatperiodo:"}, {"text_idx": "#000070", "text": "\u2013 Mi kredas ke Fernando absolute havas la vicon por kandidati por prezidanteco, c\u0302ar lastfoje li havis fortan subtenon. Do mi absolute ne pledas por rekandidatig\u0302o kiel prezidanto. Ne nur Fernando sed ankau\u0306 aliaj estas preparitaj por transpreni la taskon kaj estas bone havi novan sangofluon, Charters diris."}, {"text_idx": "#000071", "text": "Fernando Maia estas vicprezidanto de UEA, sed dum la lastaj jaroj li estas multe pli videbla en la gvidado de la asocio ol prezidanto Charters. Maia ne diris, por kiu posteno li kandidatos, sed alia klara kandidato por la prezidanteco momente mankas, se Charters ne dau\u0306rigos, kiel li aludis."}, {"text_idx": "#000072", "text": "\u2013 Mi pretas resti kiel estrarano de UEA, ne nepre kiel prezidanto au\u0306 vicprezidanto, sed mi pretas plu labori por la asocio kaj tre vers\u0302ajne kandidatos, sed ne scias por kiu posteno, Maia diris."}, {"text_idx": "#000073", "text": "Kiel \u201ckondic\u0302on\u201d por sia dau\u0306rigo en la estraro Maia indikis, ke Alex Kadar dau\u0306rigu kiel g\u0302enerala sekretario. Poste oni multe lau\u0306dis la laboron de Kadar kaj diris, ke estus malfacile imagi la laboron de la estraro sen li. Kadar tamen atentigis, ke lia mandatperiodo kiel komitatano B finig\u0302os, kaj ke li povos dau\u0306rigi kiel estrarano nur, se li estos reelektita kiel komitatano."}, {"text_idx": "#000074", "text": "Fernando Maia siaflanke ne bezonos aprobon de la individuaj membroj de UEA por resti en la komitato, c\u0302ar li estas komitatano A, elektita de Brazila Esperanto-Ligo, kaj restos komitatano A ankau\u0306 en la sekva oficperiodo \u2013 pri tio li jam interkonsentis kun BEL."}, {"text_idx": "#000075", "text": "La estraranoj Trezoro Huang Yinbao kaj So Jinsu nenion diris pri siaj planoj por la sekva mandatperiodo. Prezidanto Duncan Charters atentigis, ke virinoj nun mankas el la estraro kaj kurag\u0302igis virinojn kandidatig\u0302i. \u201dEn la komitato estas talentaj virinoj\u201d, li diris."}, {"text_idx": "#000076", "text": "La delegita reto kaj c\u0302u iuj g\u0302in nuntempe uzas estis la temo de unu el la demandoj. La estraro asertis, ke la delegita reto reformig\u0302os post la renovigo de la retejo, kies dato tamen restas nekonata."}, {"text_idx": "#000077", "text": "En 2018 la komitato sen diskuto aprobis la proponon de la estraro forigi la Jarlibron por s\u0302pari monon. Tiam oni asertis, ke la Jarlibron anstatau\u0306os g\u0302uste la nova retejo, kaj krome \u201calmanako\u201d, kiun oni povus publikigi c\u0302iun trian jaron en papera formo kaj kontrau\u0306 pago sendi al dezirantoj."}, {"text_idx": "#000078", "text": "Tamen nek retejo nek almanako aperis. Duncan Charters diris ke oni ja esploris pri la ideo de almanako, sed mankas decido pri la afero. Lau\u0306 Orlando Raola montrig\u0302is, ke estas tro koste produkti Jarlibron kaj mankas laborforto por tio en la Centra Oficejo."}, {"text_idx": "#000079", "text": "C\u0302u eblas pagi al UEA per bitmono, demandis iu el la c\u0302eestantoj. La respondo ne estis tute klara. UEA ankorau\u0306 ne uzas bitmonon, kaj eble estas bezonata longa tempo antau\u0306 ol tio povas okazi, interalie c\u0302ar necesas bone informig\u0302i pri la reguloj en Nederlando, diris estrarano Trezoro Huang Yinbao."}, {"text_idx": "#000080", "text": "Sed se tamen iu volas pagi per bitmono, Fernando Maia petis la koncernan personon kontakti UEA-n."}, {"text_idx": "#000081", "text": "\u2013 Ni diskutas tion nun kun la g\u0302enerala direktoro Martin Scha\u0308ffer, ni devas kelkajn aspektojn ankorau\u0306 esplori. Ankau\u0306 Facebook proponos peradon de pagoj, kaj tio vers\u0302ajne estos bona afero por afrikanoj, kiuj povas kvazau\u0306 senpage aliri g\u0302in. Se iu vere volas pagi per bitmono, tiu skribu al la estraro au\u0306 la g\u0302enerala direktoro. Ni analizos la aferon kaj tio donos al ni materialon ankau\u0306 por kompreni kiel procedi, Maia diris."}, {"text_idx": "#000082", "text": "Universala Kongreso en Afriko estas multjara revo de UEA kaj nun aperis serioza kandidatig\u0302o de la landa asocio en Tanzanio. La afero ne estas ankorau\u0306 decidita."}, {"text_idx": "#000083", "text": "Lau\u0306 Orlando Raola, kiu respondecas pri kongresoj, ja eblus organizi kongreson en Afriko en iu luksa hotelo, sed tio signifus, ke granda parto de la afrikanoj mem tiam ne povus partopreni. Necesas trovi solvon, kiu ebligas ankau\u0306 al afrikanoj eblecon partopreni, li klarigis. Finance kongreso en Afriko estas certe malfavora por UEA."}, {"text_idx": "#000084", "text": "La demandoj pri eventuala malpliigo de flugoj al kongresoj kaj ankau\u0306 pri eventuala kongreso en Afriko fokusig\u0302is plejparte al ekonomiaj sekvoj al UEA."}, {"text_idx": "#000085", "text": "Orlando Raola respondis al Ulla Luin, ke la kongreso en Montrealo celas esti plej ekologie konscia kaj estas planata kampanjo por kolekti monon por planti arbojn, kiuj kompensos la karbo-okcidon produktatan de la kongreso venontjare."}, {"text_idx": "#000086", "text": "Amri Wandel atentigis, ke UEA jam s\u0302paris multe da karbo-okcido c\u0302ar okazis du virtualaj kongresoj, kaj ankau\u0306 estonte grandan parton el kongresaj programeroj eblos sekvi virtuale ec\u0302 se okazos c\u0302eesta kongreso. Krome, la IKU-libro aperis virtuale, li menciis."}, {"text_idx": "#000087", "text": "Apud la ekologiaj problemoj kiujn kau\u0306zas la flugoj kaj vojag\u0302ado, ankau\u0306 s\u0302parado de paperaj\u0302oj senditaj al membroj aperis inter la demandoj."}, {"text_idx": "#000088", "text": "UEA lau\u0306 la estraro jam multe reduktis la sendadon de papera pos\u0302to kaj multaj eldonaj\u0302oj de UEA estas haveblaj ankau\u0306 en bita formo. Tamen por kelkaj personoj kaj regionoj de la mondo estas ankorau\u0306 bezonataj paperaj eldonaj\u0302oj kaj kelkaj ankorau\u0306 volas paperajn eldonaj\u0302ojn."}, {"text_idx": "#000089", "text": "Lau\u0306 informoj de Jukka Pietila\u0308inen"}, {"text_idx": "#000090", "text": "La revuo Kontakto havas novan redaktoron. Post dek jaroj Rogener Pavinski forlasas la postenon, kaj transdonas la torc\u0302on al Pawe\u0142 Fischer-Kotowski. La estraro de TEJO elektis lin el inter tri kandidatoj, post tri intervjuoj."}, {"text_idx": "#000091", "text": "Pawe\u0142 Fischer-Kotowski estas 30-jara pola esperantisto, kiu interalie estis estrarano de Pola Esperanto-Junularo, g\u0302enerala sekretario de TEJO kaj komitatano de UEA. Profesie li estas bibliotekisto kaj laboras en scienca biblioteko en Varsovio."}, {"text_idx": "#000092", "text": "En intervjuo de Libera Folio li diras, ke li ne volas grave s\u0302ang\u0302i la redaktopolitikon de Kontakto:"}, {"text_idx": "#000093", "text": "\u2013 Esperantistoj foje forgesas, ke oni ne s\u0302ang\u0302u ion, kio ja bone funkcias. Kompreneble, la personeco de la redaktoro spegulig\u0302as en la revuo kaj oni povas klare vidi diferencojn inter la kajeroj de la g\u0302isnunaj redaktoroj. Mi esperas, ke ankau\u0306 mi povos kontribui per io nova kaj pozitiva."}, {"text_idx": "#000094", "text": "Lau\u0306 li Rogener Pavinski dum dek jaroj brile redaktis revuon, kiu havas prestig\u0302on kaj longan, preskau\u0306 60-jaran historion. Pawe\u0142 Fischer-Kotowski citas karakterizon de Humphrey Tonkin, la unua redaktoro de la revuo, kiu en g\u0302ia beba periodo skribis jene:"}, {"text_idx": "#000095", "text": "Kontakto ne estas \u201cankorau\u0306 unu gazeto\u201d. G\u0302i fundamente malsimilas c\u0302iujn aliajn Esperanto-gazetojn lau\u0306 enhavo kaj prezento. Tiuj enhavo kaj prezento trovis c\u0302ie lau\u0306dojn. La prestig\u0302o kiun la revuo gajnis por la esperantista junularo interne kaj (precipe) ekstere de la Esperanto-movado estas nekalkulebla. Tiu prestig\u0302o estas kompreneble kontribuo al la prestig\u0302o de Esperanto mem."}, {"text_idx": "#000096", "text": "\u2013 Estas por mi honoro povi redakti la revuon \u201cKontakto\u201d kaj mi dankas la estraron de TEJO pro la fido.Lastatempe mia aktivado en la movado koncentrig\u0302as al la instruado, post la instruista trejnado de ILEI mi ekinstruis komencantojn kaj progresantojn, en kursoj kaj individue. Tio donis al mi fres\u0302an perspektivon pri niaj lingvo kaj komunumo. Mi esperas, ke mi povos utiligi en la redakta laboro la energion kiun donas al mi la lernantoj."}, {"text_idx": "#000097", "text": "Kian signifon havas lau\u0306 vi la gazetaro en Esperantujo, kaj kian rolon havas Kontakto?"}, {"text_idx": "#000098", "text": "\u2013 C\u0302iam kreig\u0302as kaj malaperas novaj blogoj, podkastoj, retejoj kaj soci-retaj grupoj, sed Kontakto firme ekzistas dum jardekoj. G\u0302i estas marko pri kiu UEA kaj TEJO prave zorgas. Mi strebos liveri al la membroj, patronoj kaj abonantoj interesan, belan revuon kun kvalita enhavo en senriproc\u0302a lingvaj\u0302o. Sed tion mi ne povas fari sola, tial mi esperas je kunlaboro de au\u0306toroj kaj jam nun mi atendas viajn proponojn kaj ideojn."}, {"text_idx": "#000099", "text": "\u2013 Ekzistas bela amaseto da bultenoj kaj revuoj, kiuj temas pri Esperanto \u2013 la movado, la lingvo, la literaturo. Tamen ne estas multaj, kiuj koncentrig\u0302as pri la soci-kultura, neesperantista temaro. Tiun nic\u0302on plenigas Kontakto, kiu per sia enhavo celas interesi la junulojn kaj junulojn+."}, {"text_idx": "#000100", "text": "\u2013 Aparte kara publiko \u2013 sed ne ekskluzive \u2013 estos por mi la novuloj kaj komencantoj, al kiuj mi celas liveri legindan revuon, kiu ne postulas sciojn pri la movado kun c\u0302iuj g\u0302iaj \u201csukcesaj\u201d renkontig\u0302oj, komitatanoj C\u0302 kaj simile. Mi kredas, ke la enhavo povas plac\u0302i ankau\u0306 al la engag\u0302itaj movadanoj kaj aktivuloj. Ne hezitu, abonu \u2013 kontrau\u0306 modera prezo vi povas ricevi c\u0302iun duan monaton interesan legaj\u0302on en Esperanto!"}, {"text_idx": "#000104", "text": "Fine de junio la elekta komisiono de UEA sendis al la komitato de la asocio enketilon por kolekti vidpunktojn pri la nuna kaj sekva estraroj de la asocio. La sekva estraro estos elektita post unu jaro, kaj nun oni serc\u0302as tau\u0306gajn kandidatojn."}, {"text_idx": "#000105", "text": "La enketilon de la elekta komisiono povas respondi nur komitatanoj, sed Libera Folio volis doni al c\u0302iuj legantoj la s\u0302ancon respondi al la samaj demandoj. G\u0302is nun pli ol 700 personoj vizitis la retpag\u0302on de la enketilo, sed nur 36 el ili efektive respondis al la demandoj."}, {"text_idx": "#000106", "text": "Plej interesaj inter la respondoj estas la taksoj pri la sukceso de la nuna estraro kaj proponoj por la konsisto de la sekva. La mezuma noto sur skalo de 1 g\u0302is 5 (kie 3 do estas \u201cnek bona nek malbona\u201d) la respondintoj donis al la nuna estraro la mezuman noton 2,53. Dek respondintoj donis la noton 1 (malbona) dum tri respondintoj donis la noton 5 (elstara)."}, {"text_idx": "#000107", "text": "Inter bone funkciantaj aferoj la respondintoj menciis la retajn eventojn kaj kongresojn. Inter mankoj ofte menciitaj estis la malbone funkcianta diskonigado de Esperanto kaj dau\u0306re malfruanta nova retejo."}, {"text_idx": "#000108", "text": "Jen kelkaj respondoj al la du malfermaj demandoj en la formularo:"}, {"text_idx": "#000109", "text": "Lau\u0306 vi, kio bone funkcias en UEA nuntempe? Kio mankas?"}, {"text_idx": "#000110", "text": "Nur kongresoj s\u0302ajne bone funkcias. Mankas utilaj veraj servoj kaj agadoj reale influaj en socio kaj politiko."}, {"text_idx": "#000111", "text": "Bone funkcias la libroservo kaj la kongresa administracio (la fina neokazigo de UK ja ne signifas, ke ne necesis prepari g\u0302in, por ne paroli pri estontaj UK-oj)."}, {"text_idx": "#000112", "text": "Komunikado al la membroj bone funkcias. UEA pli agu al la g\u0302enerala ne-esperantoparolanta publiko."}, {"text_idx": "#000114", "text": "Bone funkcias libroservo, kaj iomete revuo. Mankas ideo pri la estonto."}, {"text_idx": "#000115", "text": "Malbone: manko de Jarlibro, malaltkvalita revuo, malfortig\u0302o de la agadoj en c\u0302iuj kampoj: eksteraj rilatoj, kulturo, scienca kaj faka agado."}, {"text_idx": "#000116", "text": "VK bone funkcias, AKSO plu mankas."}, {"text_idx": "#000117", "text": "Kion vi konsilus al nova estraro surbaze de viaj spertoj?"}, {"text_idx": "#000118", "text": "Oni dau\u0306rigu la bonan laboron; dau\u0306re retaj ofertoj kiel VK devas esti elementaj, pli bona agado c\u0302e laborkampo informado"}, {"text_idx": "#000119", "text": "Nova alfabeto sen super\u2019signaj literoj por pli simpla internacia lingvo."}, {"text_idx": "#000121", "text": "Forlasi la verkadon de tro ampleksaj strategiaj planoj kaj koncentrig\u0302i unuavice pri malgrandaj, lokaj projektoj kiuj ja havas konkretan efikon por la disvastigo de Esperanto. Due, provi veni al reformo de la demokratiaj procezoj en UEA. Revenigi pli da voc\u0302donpovo por individuaj membroj. Zorgi ke la Komitato denove prenu sian Estraro-kontrolan taskon serioza."}, {"text_idx": "#000122", "text": "Restarigon de serioza, bone kaj rapide funkcianta libroservo. Restarigon de la oficejo g\u0302enerale."}, {"text_idx": "#000123", "text": "Kontakti entreprenemajn esperantistojn en c\u0302iuj landoj de la mondo kaj helpi ilin labori gajni monon por subteni UEA-n kaj c\u0302iujn esperantajn agojn."}, {"text_idx": "#000124", "text": "Necesas plialtigi la kvaliton de la revuo. G\u0302ia kria grafika aspekto estas forpus\u0302a kaj parte nelegebla, sed ec\u0302 pli gravas igi la enhavon pli varia kaj leginstiga. Ne interesas tedaj raportoj pri renkontig\u0302oj nek aliaj \u201cnovaj\u0302oj\u201d, pri kiuj oni ofte jam legis en la reto. Estu artikoloj pri evoluoj en la movado, pri niaj kulturo kaj historio, pri la lingvo. Estu pli da recenzoj, kies longeco respegulu la gravecon de la verko \u2014 nun libro s\u0302ajnas ricevi des pli longan recenzon ju malpli g\u0302i gravas. La revuo ankau\u0306 povus aperi dumonate kaj kun pli da pag\u0302oj ol nun."}, {"text_idx": "#000125", "text": "Mi pensas ke oni necesas pli labori en (per) Telegramo kaj Tvitero."}, {"text_idx": "#000127", "text": "Plimodernu la UEA-on kaj kunlaboru multe kaj ofte kun aliaj organizoj"}, {"text_idx": "#000128", "text": "C\u0302efe s\u0302ang\u0302i la g\u0302eneralan direktoron kaj reforigi la oficejon kiu estas centro de UEA."}, {"text_idx": "#000129", "text": "El la 36 respondintoj de la enketo, 26 proponis nomojn de novaj estraranoj. Entute estis menciitaj la nomoj de 21 eblaj estraranoj. El tiuj Osmo Buller estis proponita kvinfoje, Fernando Maia trifoje kaj Loes Demmendaal dufoje. La ceteraj nomoj estis menciitaj po unu fojon:"}, {"text_idx": "#000132", "text": "La elekta komisiono starigis ankau\u0306 du demandojn pri la graveco de la fakaj scioj kaj personaj ecoj de la kandidatoj, sed la respondoj de niaj legantoj al tiuj iom malklaraj demandoj montras nenian klaran tendencon."}, {"text_idx": "#000133", "text": "\u201dAparteni al kulturo sen esti posedata\u201d"}, {"text_idx": "#000134", "text": "Clemens J. Setz, kiu j\u0302us ricevis Premion Georg Bu\u0308chner, la plej altan literaturan distingon por germanlingvaj au\u0306toroj, konsentis respondi al kelkaj demandoj de Libera Folio \u2013 en Esperanto. Li trovas enigma la ekziston de \u201dtiom bona\u201d originala literaturo en Esperanto."}, {"text_idx": "#000135", "text": "Libera Folio: Refoje gratulon pro la premio! Kiel vi eksciis la novaj\u0302on, kaj kiuj estis viaj unuaj pensoj?"}, {"text_idx": "#000138", "text": "\u2013 Hmm... La premio signifas al mi aparteni al vico de premiitaj verkistoj, kiel Josef Winkler (mia granda idolo)."}, {"text_idx": "#000139", "text": "Kiuj estas viaj propraj legantoj? C\u0302u vi havas multan kontakton kun ili, c\u0302u vi pensas pri via publiko verkante, au\u0306 tute ne?"}, {"text_idx": "#000140", "text": "\u2013 Mi multe interagas kun legantoj en Twitter \u2013 sed ili kutime ne estas legantoj de miaj libroj sed nur de miaj pepoj."}, {"text_idx": "#000141", "text": "Se mi ne eraras, vi rakontis, ke vi hazarde trovis la poemojn de William Auld, kaj tiel Esperanton. Kiel okazis tiu hazardo?"}, {"text_idx": "#000142", "text": "\u2013 Jes, mi hazarde malkovris lian poemon Mortanta Folio en la reto, kaj mi rimarkis ke mi povis legi kaj kompreni g\u0302in senprobleme, ec\u0302 sen scii ion pri Esperanto. Tion mi sentis magiaj\u0302o."}, {"text_idx": "#000143", "text": "Multaj esperantistoj, nun eble unuafoje au\u0306dinte pri vi kaj la premio, sendube rapidos alproprigi vin kiel \u201cesperantistan verkiston\u201d. Sed c\u0302u vi konsideras vin esperantisto? C\u0302u vi havis la ideon iam verki ion en Esperanto?"}, {"text_idx": "#000144", "text": "\u2013 Mia pasiva kompreno de la lingvo ne malbonas, sed mia aktiva fraz-produkta Esperanto ne estas tre evoluinta au\u0306 flua. Ekzemple, respondante al c\u0302i tiuj demandoj, mi devas multe pripensi kaj mi ne certas pri kiel sonas miaj frazoj."}, {"text_idx": "#000145", "text": "\u201dSe zorge pensi pri la afero, la efektiva ekzisto de Esperanta literaturo estas ja konsterna.\u201d Tion skribis en Libera Folio Sten Johansson. C\u0302u vi konsentas?"}, {"text_idx": "#000146", "text": "\u2013 Mi dirus, ke la ekzisto de tiom bona originala literaturo en Esperanto estas ioma enigmo, sed mi g\u0302enerale amas enigmojn."}, {"text_idx": "#000147", "text": "C\u0302u estas iu plia esperantlingva au\u0306toro kiun vi aparte aprezas, krom Auld?"}, {"text_idx": "#000149", "text": "Krom la literaturo, kion vi trovas rimarkinda en la esperantista mondo?"}, {"text_idx": "#000150", "text": "\u2013 Aparteni al kulturo sen esti posedata de la kulturo. Eble tio venas de la sennacieca naturo de la esperanta mondo."}, {"text_idx": "#000152", "text": "Majstro de la malnova mondolingvo"}, {"text_idx": "#000153", "text": "La 20-an de julio ig\u0302is konate, ke la au\u0306stria au\u0306toro Clemens J. Setz ricevos la Premion Georg Bu\u0308chner, la plej altan literaturan distingon por germanlingvaj au\u0306toroj. Li estas ankau\u0306 unu el malmultaj ekstermovaduloj kiuj malkovris la Esperantan literaturon. Lige kun la novaj\u0302o pri la premio, Libera Folio kun lia permeso republikigas lian prelegon pri la poezio de William Auld."}, {"text_idx": "#000154", "text": "La originala teksto de la prelego aperis en la germana."}, {"text_idx": "#000155", "text": "Supozeble, la plejmulto el vi jam iam au\u0306dis pri c\u0302i tiu eksterordinara magiaj\u0302o: En 1887 la Varsovia okulisto Ludwik Zamenhof kreis lingvon kaj formulis g\u0302iajn regulojn kaj ekzistokialon en bros\u0302uro. Li nomis sian kreaj\u0302on \u201cLingvo internacia\u201d kaj sin mem \u201cDoktoro Esperanto\u201d, kio en lia lingvo pli-malpli signifas \u201cDoktoro Esperplena\u201d. La lingvo baldau\u0306 estis konata per la nomo de g\u0302ia kreinto: Esperanto. Nur du jarojn post g\u0302ia naskig\u0302o oni jam eldonis en Nurenbergo la unuan gazeton tute en tiu lingvo. C\u0302irkau\u0306 la jaro 1900 kreig\u0302is tra la mondo Esperanto-societoj. En 1907 aperis la unua kvincentpag\u0302a romano."}, {"text_idx": "#000156", "text": "Ec\u0302 lau\u0306 hodiau\u0306aj normoj tia evoluo kaj disvastig\u0302o estas sufic\u0302e virusecaj."}, {"text_idx": "#000157", "text": "Kaj certe la evoluo ne c\u0302esis kun tiu unusola romano. Sekvis nenombreblaj esperantlingvaj verkoj, rakontoj, dramoj, teoriaj artikoloj; fakte tiu ege sukcesa lingvo, kies lernantoj lau\u0306s\u0302ajne tuj maniulig\u0302is pro g\u0302i, estis naskita en formo de poemo: Ho, mia kor\u2019 de D-ro Zamenhof estas konsiderata kiel la unua poemeto en tiu lingvo. La Esperanta poezio estas giganta, sed s\u0302ajnas al mi, ke tre malofte g\u0302i estas rigardata de ekstere, de malintimulo, kiel mi. Apenau\u0306 ekzistas dulingvaj eldonoj, kaj nur malmultaj tradukoj. Rilate al tio, menciindas ke en la germanan nur tri romanoj estis iam tradukitaj: unu en 1932 kaj alia en 1933, kaj la tria nur en la jaro 2017.1 La Esperanta beletro formas ric\u0302an paralelan mondliteraturon kun siaj propraj avangardo, klasikuloj, malkonformuloj, geniuloj \u2013 kaj c\u0302io sen bazig\u0302i en unu lando kun ties propraj politikaj kaj geografiaj cirkonstancoj. Ekde la komenco la literaturo estis kreita en virtuala lando, Esperantujo, kiu c\u0302iam ekestas kiam du au\u0306 pli da parolantoj iel ajn renkontig\u0302as. En g\u0302i ekzistas grandaj mondklasaj poetoj 135 samrangaj kiel Heine au\u0306 John Keats; ekzistas ankau\u0306 frenezuloj, ekzistas fanatikuloj. Enorma kvanto da literatura energio konservig\u0302as en g\u0302i. Sed g\u0302is nun la digoj bone retenis tion, nur malofte elvers\u0302ig\u0302as iom de g\u0302i en aliajn lingvojn."}, {"text_idx": "#000158", "text": "Al tiuj, kiuj vizitas Esperantujon je la unua fojo, multe s\u0302ajnos strange. Tiuj vizitantoj eble miros, ke ankorau\u0306 nun- tempe ekzistas infanoj kiuj elkreskas kun Esperanto kiel gepatra lingvo; eble inter mil kaj du mil tra la mondo. Aldone surprizas kiel enorme memkonsciaj Esperantaj verkistoj estas g\u0302enerale. Ili verkas supermezure multe pri la homaro; tiu ja vere kompleksa temo s\u0302ajnas al ili tiel kutima kaj konata kiel la propra dikfingro. Ili s\u0302ategas inkludigi sin mem en listoj de la majstroverkoj en sia lingvo, kiel faris ekzemple la poeto Edwin de Kock, en antau\u0306parolo al la poemaro de William Auld En barko senpilota. Foje ili ec\u0302 proponas sin mem kiel Nobel-premiindan, almenau\u0306 tiel faris la \u2013 por mi iom mistera kaj maltrankviliga \u2013 Giorgio Silfer, Esperanto-poeto el Italujo, kiu aldone fondis iaspecan Esperanto-urbos\u0302taton kies konsulo li mem estis dum longa tempo. Au\u0306 oni povas ekscii pri la Esperanta verbo kabei, nomita lau\u0306 la inicialoj K. B. de viro, kiu iam au\u0306dacis retirig\u0302i el la movado. Lia foriro tiel indignis la aliajn esperantistojn, ke ili por c\u0302iam ens\u0302losis la kompatindan Kazimierz Bein en la Horcrux-on2 de verbo. Ec\u0302 ekzistas variaj\u0302o de la amuzparka, Disney-monda mono por Esperantistoj, la Stelo. Mi ankorau\u0306 ne eltrovis kion do oni povas ac\u0302eti per g\u0302i."}, {"text_idx": "#000159", "text": "Oni konsideras la skoton William Auld la plej granda Esperanta poeto el la dua duono de la 20a jarcento. Li naskig\u0302is en 1924 kaj mortis en 2006. Li lernis la internacian lingvon de d-ro Zamenhof dum sia infanag\u0302o c\u0302e la skoltoj. Poste, kiel juna viro, kiel multaj homoj tiutempe, li tre aktivis en la dissemado de la nova lingvo, verkis influhavajn lernolibrojn, kaj ec\u0302 tradukis serion da klasikaj verkoj en Esperanton, kiel ekzemple La Mastro de l\u2019 Ringoj de Tolkien, verkojn de S\u0302ekspiro kaj Oscar Wilde, sed ankau\u0306 la c\u0302arme 136 melankolian eposon Aniara, kiu temas pri kosmos\u0302ipo, verkita de la sveda Nobel-premiulo, Harry Martinson, kiu estas ne tiom multe konata c\u0302e ni. Auld mem estis proponita por la Nobel-premio en 1999, 2004 kaj 2006 \u2013 fakto, kiu iafoje estigis reagojn de miro, \u201cKiel oni povas proponi verkiston de inventita lingvo por la Nobel-premio?\u201d, oni ofte demandas."}, {"text_idx": "#000160", "text": "Tiu obj\u0302eto, vidata de proksime, entenas altan gradon de interpretinda psikologio. Unue estas la vidpunkto, ke lingvo kreita de unusola homo devus esti fundamente malsama ol ia tiel nomata nature evoluinta lingvo. Due estas la konjekto, ke literaturo en inventita lingvo okazas en tute alia mondo, dum la Nobel-premio nemiskompreneble reprezentas la mondon de seriozuloj kaj respektinduloj, kaj aliflanke literaturo en Esperanto s\u0302ajnas al iuj homoj aparteni al la sfero de bizaraj hobioj. Kaj fine la aserto bazig\u0302as sur la ideo, ke tiel nomataj naturaj lingvoj c\u0302iuj vere kreig\u0302is nature, kio almenau\u0306 en la kazo de la germana restas dubinda, kiam oni studas la diversajn malnetojn kaj korektadojn de la Biblio de Martin Luther. Mi kredas ke li grandparte estas kunkreanto de tio kion mi nun parolas al vi."}, {"text_idx": "#000161", "text": "Alia ekzemplo, tempe multe pli proksima, estus la tiel nomata Katarevuso, planlingvo au\u0306 artefarita lingvo enpremita inter la helenan kaj la grekan kaj bizare senigita de fremdlandaj influoj, veninta el la kapo de la poeto Adamantios Korais, kaj kiu g\u0302is 1976 estis la oficiala lingvo de Grekujo; ankorau\u0306 g\u0302is 1997 aperis granda tagj\u0302urnalo en Katarevuso."}, {"text_idx": "#000163", "text": "La famo de Auld en Esperantujo bazig\u0302as precipe sur lia verko La Infana Raso el la jaro 1956. Temas pri longa poemo dividita en plurajn partojn. Mi tute ne scias c\u0302u nuntempe oni ankorau\u0306 verkas longajn poemojn. Krom en la tviterkronologio, kie la dezajno de la retpag\u0302o au\u0306tomate kreas tiun formon, s\u0302ajnas al mi ke g\u0302i formortis. Sed antau\u0306 nelonge g\u0302i estis c\u0302ie sufic\u0302e populara. Poetoj kiel Eliot, William Carlos Williams au\u0306 Saint-John Perse gajnis mondfamon en c\u0302i tiu fako, kaj ec\u0302 al malpli konataj reprezentantoj de tiu g\u0302enro, kiel Fre\u0301de\u0301ric Mistral au\u0306 Carl Spitteler, oni aljug\u0302is de tempo al tempo la Nobel-premion por literaturo."}, {"text_idx": "#000164", "text": "La raso en La Infana Raso estas la homaro. Tio malmulte mirigas onin. Mi jam menciis ke inter Esperantaj poetoj la plej populara temo estas La Homaro3. La dua plej populara temo estas krome la lingvo Esperanto mem, kaj ties filozofio pri interfratig\u0302o kaj pacig\u0302o mondaj. En La Infana Raso oni multe miras. La unua kanto vivigas la penson pri longa c\u0302eno de prauloj, pri c\u0302iuj\ntiuj nekonataj vivuloj, kiuj obeeme generas idojn nur por produkti tiun unu individuon kiu solene-senkonsile retrorigardas al tiu nekomprenebla c\u0302eno. Mi havas tridek kvin jarojn kaj neniujn infanojn. Do mi bone komprenas tiun rigardon. C\u0302iuj tiuj estaj\u0302oj kaj objektoj, aminoacidoj kaj mineraloj, sennomaj pulmofis\u0302oj kaj arbomusoj sukcese pludonas la bastoneton de tiu stafetkurado kaj mi nun staras c\u0302i tie kaj ekvilibrigas g\u0302in sur la frunto au\u0306 senpense s\u0302ovas g\u0302in en la nazon."}, {"text_idx": "#000167", "text": "Dio, filozofio, tempo, sekso, heroeco, lingvo, dimensioj \u2013 c\u0302iujn c\u0302i tiujn temojn tus\u0302etas la poemego de Auld; elementoj en g\u0302i klare memorigas pri Eliot, aliaj pri Pound, iuj aferoj aspektas kiel konkreta poezio de Ernst Jandl au\u0306 E. E. Cummings, ekzistas vida poezio, estas blokoj kun nur vortludoj, unu tutan kanton konstituas citaj\u0302oj el aliaj lingvoj, ekstazaj vizioj staras apud banalaj konsciaj\u0302oj kiel \u201cla bono ne ekzistas sen malbono / la abelo ne ekzistas sen mielo\u201d. Krom fama himno al la naskig\u0302o de lia filino, mia plej s\u0302atata alineo temas pri homoj en kosmos\u0302ipo. G\u0302i sonas jene:"}, {"text_idx": "#000174", "text": "Kompreneble mi rimarkas ke en mia traduko mi uzis multe pli da rimoj ol Auld en la originalo. Tio vers\u0302ajne rilatas al la fakto, ke mi ankorau\u0306 havis en la oreloj la anglan tradukon de Girvan McKay, kiu vigle rimas en c\u0302iuj eblaj lokoj. Mi rimarkis ke tio funkcias ankau\u0306 c\u0302i tie, do mi faris g\u0302in tiel. William Auld mem diris pri tiu parto: \u201cunuflanke temas pri homoj en spacveturilo survoje al alia astro \u2013 vojag\u0302o, kiu dau\u0306rus pli ol generacion; aliflanke mi esploras la memcentran mondon de knabeto sur izola strando. Ambau\u0306 estas, au\u0306 povas esti, aspektoj de la homa estado; ambau\u0306kaze oni agas lau\u0306 malklare komprenataj impulsoj\u201d."}, {"text_idx": "#000178", "text": "Nu, kion oni faras kun la lasta linio? Jam tiuj antau\u0306e ne estis tute facilaj. La radiko \u201ctak\u201d trovig\u0302as en la vorto \u201ctaki\u201d, kiu signifas kreuzen (krozi) herumgehen (c\u0302irkau\u0306iri) verlaufen (direktig\u0302i), \u201ctikas\u201d signifas \u201ces zuckt\u201d (konvulsias). Sed \u201ctako\u201d estas uzata ankau\u0306 por la meksika mang\u0302aj\u0302o \u201ctaco\u201d. Mi havas neniun ideon. \u201cEs tickt der Takt\u201d mia cerbo volas tuj traduki. Sed precize tio g\u0302i ne estas. Tamen, kiel la renoma esperanto-tradukisto Istva\u0301n Ertl certigis al mi, estas precize tio: \u201cUnd es tickt der Takt\u201d. Estas konate ke dumnokte multaj horlog\u0302oj funkcias pli lau\u0306te, por averti nin pri kiel vere rilatas tempo al homo. Nu bone, mi ne devas c\u0302ion kompreni."}, {"text_idx": "#000179", "text": "Alia superba linio el la poemo jenas: \u201ckaj inter s\u0302tormoj nudis s\u0302irmo s\u0302irmon\u201d, do pli-malpli \u201cund zwischen Stu\u0308rmen machte ein Schirm einen anderen Schirm nackt\u201d (inter s\u0302tormoj unu s\u0302irmilo nudigis alian s\u0302irmilon) au\u0306 \u201cund zwischen Stu\u0308rmen entbla\u0308tterte Schirm seinen Mitschirm\u201d (kaj inter s\u0302tormoj senfoliigis s\u0302irmilo sian kuns\u0302irmilon). Jam sufic\u0302e majesta."}, {"text_idx": "#000180", "text": "Sed ni rerigardu la unuajn liniojn de la poemo kaj mian liberan tradukon. La germana lau\u0306vorta traduko estas: \u201cWenn die Kra\u0308he des Kra\u0308chzens na\u0308chtet\u201d. Mi provis solvi tion per neologismoj. Eble mi troigis pro entuziasmo. Simile kun \u201cla staroj\u201d, \u201cdie Sta\u0308nde\u201d, kio enhavas la vorton \u201cstars\u201d \u2013 c\u0302u tio estis bona traduko? Esperanto estas tiel facilflua, tiel muldebla, ke dum tradukado oni deziras tion saman por la germana. Ekzistis tempo en kiu la germana kaj ankau\u0306 la angla estis tiel junaj, facilfluaj kaj malrigidaj kiel la Esperanto de la 50-aj jaroj. Auld mem nomis la epokon de Geoffrey Chaucer paradigmo por maksimuma muldebleco, kaj por la germana la nun ekanta epoko s\u0302ajnas al mi tre promesplena; oni devas ekzemple rigardi al Tvitero."}, {"text_idx": "#000181", "text": "Unufingraj melodioj aperis en 1960. C\u0302irkau\u0306 la sama tempo la granda usona poeto John Ashbery publikigis sian duan poemaron, The Tennis Court Oath, en kiu li simile glore disbatis kaj remiksis la anglan lingvon. Do io devis esti en la aero, kiel oni kutimas diri. La postsekva volumo de poemoj titolig\u0302as Humoroj (\u201cStimmungen\u201d), kaj kvankam g\u0302i estas iomete malpli au\u0306daca kaj lerta, tamen g\u0302i entenas miaopinie la plej c\u0302armajn versojn de Auld. Pensu pri somera kampo plena je kunikloj, tiuj potenc-tendenaj, fortaj kaj senc\u0302ese movig\u0302antaj estaj\u0302oj. Tiel impresas c\u0302i tiuj poemoj. En \u201cNovembra Spleno\u201d ekzemple oni ekscias:"}, {"text_idx": "#000182", "text": "En la g\u0302ardeno, klerika merlo promenas"}, {"text_idx": "#000184", "text": "Rave. Ec\u0302 la poemoj en altliteratura stilo en Humoroj rivelas spiriton multe pli amikeman kaj mond-ebrian ol c\u0302io antau\u0306e. La lirika verko de T. S. Eliot, kun kiu oni ofte komparas Auld, montras, se konsideri g\u0302in simplige, tre similan strukturon. En la komenco staras io kiel poemego kun eklektika, multforma strukturo (c\u0302e Eliot The Waste Land), kiu s\u0302ajnas dedic\u0302i sin al \u201cgrandaj demandoj\u201d, al la \u201cbildo de la nuntempa homo\u201d sur la tero, al la fremdig\u0302o, al la serc\u0302o de aparteneco, al la fragmentigo de la percepto, kaj tiel plu, sed post kelkaj jaroj tion sekvas kolekto de delikataj, animjunig\u0302aj poemoj (en la kazo de Eliot la neforgesebla Old Possum\u2019s Book of Practical Cats)."}, {"text_idx": "#000185", "text": "Antau\u0306 ol fari tro hastajn konkludojn pri tiu duflankeco, ni rigardu alian poemon de Auld en disvastigita mondliteratura stilo. Pluraj kritikistoj nomas tiun unu el la plej famaj kaj s\u0302atataj poemoj en Esperanto, kaj tio devas havi kialon. La poemo nomig\u0302as \u201cJulia sur Pandaterio\u201d kaj estis verkita en la jaro 1957. Temas pri juna virino en ekzilo, kaj nun ke mi cerbumas pri tio, mi rimarkas ke ne ekzistas multaj poemoj pri junaj virinoj en ekzilo."}, {"text_idx": "#000186", "text": "Julia, lau\u0306 historiaj raportoj nomita \u201cla pli ag\u0302a\u201d, vivis de 39 a. K. g\u0302is 14 p. K. S\u0302i estis la filino de la imperiestro Au\u0306gusto, kiu jam dum s\u0302iaj plej junaj infanjaroj devigis s\u0302in edzinig\u0302i kun diversaj viroj cele al strategiaj avantag\u0302oj por la patro. Je la fino de s\u0302ia tute malau\u0306tonoma vivo oni absurde kulpigis s\u0302in pro malmorala sinteno kaj prostituig\u0302o. Oni povas detale legi pri la intrigo c\u0302e Suetonio kaj Tacito; g\u0302i estas sufic\u0302e freneza kaj konfuza. C\u0302iuokaze oni ekzilis la malfelic\u0302an Julian al la insulo Pandaterio. S\u0302i ne rajtis forlasi la etan insulon, je grandeco de malpli ol du kvadrat-kilometroj, kiu pro antau\u0306zorgo estis sen viroj. Estis krome malpermesate al s\u0302i trinki vinon. Jen nun la poemo kaj mia traduko:"}, {"text_idx": "#000199", "text": "Tradukajn malfacilaj\u0302ojn prezentas \u201cnokt-frandinto rava\u201d, lau\u0306vorte en la germana \u201cbeto\u0308rend scho\u0308ne Na\u0308chte-Schlemmerin\u201d au\u0306 eble ankau\u0306 \u201cNa\u0308chte- Vernascherin\u201d. Au\u0306 la superba verbo \u201c(s\u0302i) kadavris\u201d, \u201c(sie) kadaverte\u201d. Sed kompreneble en Esperanto tio ne sonas tiel arnos\u0302mitece5 kiel en la germana, c\u0302ar tiel oni kutime konstruas vortojn, kaj jen tial mia iom pli kutima alproksimaj\u0302o. Ne, c\u0302i tiu poemo ne vere levig\u0302as, krom eble per la eleganteco de kelkaj parolturnoj en la originalo, sed oni ne povas danci lau\u0306 g\u0302i; miaopinie, g\u0302i ripetas kaj variigas la saman temon, linion post linio. Finfine g\u0302i metas en la kapon de la juna virino, malgrau\u0306 c\u0302ia empatio por s\u0302ia sorto, nur la opiniojn de la viroj kiuj regas s\u0302in, kaj tial s\u0302i taksas sin mem tro lasciva kaj maldisciplinita. La tuto pensigas onin pli pri katalogeca baroka poemo ol pri moderna psikologia studo. Ne, Auld ne c\u0302iam tie grandiozas, kie li poemas grandiozeme. Ne malmultaj el liaj amuzaj kromverkoj enhavas pli da spirito kaj animo ol la grandiozaj eposoj kaj klasike poluritaj poemoj. Au\u0306 por esprimi g\u0302in malklare-asociece: \u201cin letzteren brezelt es viel zu sehr. Es stelzt, es kerzt\u201d6. Male jen ekzemplo de simpla eta poemo, La pasinteco ne ekzistas, el Humoroj:"}, {"text_idx": "#000202", "text": "c\u0302ar nur la hodiau\u0306\u2019 realas..."}, {"text_idx": "#000206", "text": "Belas kiel la ekkono, ke ekzistas nur la nuno, transformig\u0302as konsole-paradokse en la ekzaktan malon: en la c\u0302i-tieo-kaj-nuno dau\u0306re okazas perdoj. La enkonduka ekkono pri la pasinteco, krome, forte memorigas min pri poemo de Ernst Herbeck, \u201cDie Vergangenheit\u201d (\u201cLa pasinteco\u201d). G\u0302i tekstas jene:"}, {"text_idx": "#000208", "text": "Kion tiu trilinia korboneca poemeto, el la postlasitaj verkoj de la granda au\u0306stra poeto, volas esprimi, ne estas facile rakontebla, sed oni almenau\u0306 sentas, ke temas pri io agrabla kaj fidinda, ke temas pri ia vero, kiu ne postulas tro de ni homoj. Je la fino de la tempo oni refoje farig\u0302os io, kio kus\u0302as en la herbo kaj kun iom da bons\u0302anco estos ec\u0302 serc\u0302ata. Mi memoras pri teatraj\u0302o de la japana verkisto Kobo Abe, en kiu viro transformig\u0302as al ligna bastono, simple c\u0302ar \u201cnenio posedas tiom da certeco esti levita kiel bastono\u201d."}, {"text_idx": "#000209", "text": "Sed ni reiru al Auld kaj liaj opinioj pri la pasinteco. Ankau\u0306 c\u0302i tie mi sentas ke estas pro bonkoreco kaj afableco ke estas dirate al ni: la pasinteco tute ne ekzistas, nur la hodiau\u0306o estas reala; tia senpera temposubstanco, kie onia korpo dau\u0306re kadukig\u0302as kaj la hararo dau\u0306re grizig\u0302as."}, {"text_idx": "#000210", "text": "En la unua provo traduki tiujn versojn mi komencis per \u201cDie Vergangenheit ist u\u0308brigens vorbei\u201d, sed malsprite mi implikig\u0302is en la rimoj. Tio kondukas nin al la sekvanta poemo: \u201cNokte\u201d. G\u0302i estas frua poemo, ekestinta ec\u0302 antau\u0306 La Infana Raso. En mia traduko mi tute preterlasis la rimojn post longa s\u0302ovado kaj grincado de dentoj. Tio simple ne funkciis."}, {"text_idx": "#000212", "text": "la surda akvo lekas lignofostojn,"}, {"text_idx": "#000213", "text": "sur la dormema, peza pontog\u0302ibo."}, {"text_idx": "#000220", "text": "Etag\u0302domoj (germane Etagenha\u0308user) estis konstruitaj specife por laboristoj en Glasgovo. Mia vorto \u201cGemeindebauten\u201d (komunumaj konstruaj\u0302oj) venas el iom alia mondo, sed tradukisto rajtas tiel elturnig\u0302i. Auld restis dumvive kun la mirinda Esperanto kiel sia esprimlingvo, ec\u0302 kiam g\u0302iaj internacia efiko kaj populareco iom post iom malpliig\u0302is. Mi memoras kiam en la 90-aj jaroj mi ac\u0302etis albumon de la germana repogrupo Freundeskreis, kiu nomig\u0302is \u201cEsperanto\u201d. Mi tre s\u0302atis tiun albumon kaj demandis pri tiu lingvo kantata en g\u0302i. La respondo estis plej ofte: nu, tiu estas la stranga mondgefratig\u0302afero de antau\u0306 cent jaroj, au\u0306 eble el la 60-aj jaroj, oni ne precize sciis, c\u0302iuokaze g\u0302i estas malaktuala, naiva, somertendumada afero, kiun bedau\u0306rinde oni povas rigardi kiel historie superitan. Sed kun la ekesto de la interreto c\u0302irkau\u0306 la jaro 2000, tiu malnova helplingvo revivig\u0302is denove, kaj hodiau\u0306, se mi g\u0302uste komprenas la nombrojn, ekzistas pli da lernantoj ol iam ajn antau\u0306e."}, {"text_idx": "#000221", "text": "La pli malfruaj poemoj de Auld estas multe pli trankvilaj kaj retenataj ol la pli fruaj, sed ili ankorau\u0306 evidentigas imponajn bildigon kaj strukturan fajnecon. En El unu verda vivo (1978) estas sekvenco de poemoj, kiuj lau\u0306 c\u0302ia probablo estis inspiritaj de japana vojag\u0302o, kiel ekzemple c\u0302i tiu, \u201cAl japana amiko\u201d:"}, {"text_idx": "#000222", "text": "Sur voj\u2019 tra l\u2019 kampoj"}, {"text_idx": "#000223", "text": "Auf dem Weg durch die Felder"}, {"text_idx": "#000225", "text": "Kvankam en tiu epoko Auld ankorau\u0306 estis jardekojn for de sia morto, oni ofte adiau\u0306as en c\u0302i tiuj poemoj, au\u0306 almenau\u0306 retrorigardas melankolie. Viro konstatas ke li estas vivinta sur la Tero."}, {"text_idx": "#000228", "text": "William Auld was here.8 Kiam li mortis en 2006, aperis multaj nekrologoj, kiuj c\u0302iuj substrekis la kuriozaj\u0302on, ke jen skoto, kiu ja estis reprezentanto de la angla, la mondlingvo kiu regas almenau\u0306 la plejmulton de la kulturoj okcidente orientitaj, sed kiu intence verkis en dua lingvo (\u201cKian grandegan legantaron li au\u0306tomate estus havinta!\u201d), krome en lingvo tia kiu estis kreita ec\u0302 nur antau\u0306 kulturhistoria momenteto. En resumo: oni estis tre surprizita. Mi komprenas tion. Sed samtempe estas al mi evidente kiel efike la akcelilo de tiu strange simpla lingvo funkcias. Kiam oni eklernas g\u0302in, oni tuj komencas poeti; tiom da vortoj rimas ke verkado estas neevitebla, g\u0302i estas komparebla al la lernado de la germana Tviter-lingvo, kie oni ankau\u0306 devas tuj ekverki por ne frenezig\u0302i. Ni ne povas elekti la objekton de nia manio. Certaj strukturoj implikig\u0302as, animas kaj plenumas onin. Kaj kiam tiuj strukturoj, kiel en la menciita okazo, fakte estis elpensitaj de unusola homo, tiu prave povas esti konsiderata kiel spertulo pri nia specio. Mi volas fini mian prelegon per peto al vi krei lingvon, kiu estas tiel esprimpova kiel mia plej s\u0302atata poemo de Auld, kiun mi volas nun reciti. G\u0302i estas tre mallonga, tre frua poemo, ankorau\u0306 el la 50-aj jaroj, kiu estis lia plej turbula periodo."}, {"text_idx": "#000229", "text": "Kaj jen mia germana traduko, kiu bedau\u0306rinde ne atingas la belsonecon de la originalo, kaj krome permesas al si kelkajn elturnig\u0302ojn."}, {"text_idx": "#000231", "text": "El la germana tradukis Detlef Karthaus\nLa traduko aperis en Beletra Almanako 33, kun la titolo\n\u201dWilliam Auld, la majstro de la malnova monda helplingvo\u201d"}, {"text_idx": "#000233", "text": "(2) Horcrux: En la romanoj pri Harry Potter, objekto au\u0306 kreitaj\u0302o, kiun magiisto uzas por ekzili parton de sia animo kaj tiel eskapi la morton \u2013 La trad."}, {"text_idx": "#000234", "text": "(3) Esperantlingve en la originalo \u2013 La trad."}, {"text_idx": "#000236", "text": "(5) En la germana arnoschmidthaft, neologismo kreita de la au\u0306toro, referencanta la germanan verkiston Arno Schmidt (1914-1979), malmulte konatan ekster Germanujo c\u0302ar liaj verkoj prezentas penigan defion al tradukistoj. \u2013 La trad., lau\u0306 Vikipedio."}, {"text_idx": "#000237", "text": "(6) La au\u0306toro, inspirita de Esperanto, kreis germanajn neologismojn nekompreneblajn al la tradukisto mem pro ilia arnos\u0302miteco. (Vidu antau\u0306an piednoton.) \u2013 La trad."}, {"text_idx": "#000238", "text": "(7) La pasinteco nete forig\u0302is / Ne plu tiu eterneca tempo / Nun vi refoje paskoovig\u0302is. \u2013 Esperantigo de la trad.)"}, {"text_idx": "#000240", "text": "Tradukinto de Auld ricevis pintan premion"}, {"text_idx": "#000241", "text": "La plej prestig\u0302a premio por germanlingvaj verkistoj estis aljug\u0302ita al Clemens J. Setz, en Esperantujo konata interalie pro tradukoj de William Auld al la germana. Li hazarde malkovris Esperanton tra poezio kaj nun bone konas la lingvon, ec\u0302 se li supozeble ne konsideras sin esperantisto."}, {"text_idx": "#000242", "text": "La 20-an de julio ig\u0302is konate, ke la au\u0306stria au\u0306toro Clemens J. Setz ricevos la Premion Georg Bu\u0308chner, la plej altan literaturan distingon por germanlingvaj au\u0306toroj. Krom la honoro, la distingo inkluzivas monpremion de 50 000 eu\u0306roj."}, {"text_idx": "#000243", "text": "Lau\u0306 sia propra rakonto, li iam hazarde trovis poemojn de William Auld en Esperanto, kaj miris, ke li povis kompreni la enhavon. Poste li decidis traduki ion el la verkoj de Auld al la germana."}, {"text_idx": "#000244", "text": "Lau\u0306 li, la originala literaturo en Esperanto estas ampleksega \u2013 kaj tamen ekzistas preskau\u0306 neniuj tradukoj al la germana."}, {"text_idx": "#000245", "text": "\u201cLa Esperanta beletro formas ric\u0302an paralelan mondliteraturon kun siaj propraj avangardo, klasikuloj, malkonformuloj, geniuloj \u2013 kaj c\u0302io sen bazig\u0302i en unu lando kun ties propraj politikaj kaj geografiaj cirkonstancoj\u201d, li skribis."}, {"text_idx": "#000246", "text": "Li tradukis al la germana interalie la 14-an c\u0302apitron de La infana raso de Auld, kaj en 2018 aperis lia germanlingva libreto pri Auld, poste publikigita ankau\u0306 en Esperanto en Beletra Almanako."}, {"text_idx": "#000248", "text": "En 2020 publikig\u0302is lia libro \u201cDie Bienen und das Unsichtbare\u201d (La abeloj kaj l\u2019o nevidebla), kiu temas pri planlingvoj, c\u0302efe pri Esperanto. En tiu libro li skribas ne nur pri historiaj faktoj kaj biografioj, sed ankau\u0306 pri siaj konversacioj kun konataj esperantistoj."}, {"text_idx": "#000249", "text": "Lau\u0306 la libro kaj pluraj intervjuoj, li mem nun flue parolas Esperanton, kvankam li supozeble ne konsiderus sin esperantisto."}, {"text_idx": "#000250", "text": "Clemens Johann Setz naskig\u0302is en 1982 en Graz, Au\u0306strio. Li nun log\u0302as kaj laboras en Vieno. En 2007 aperis lia unua romano \u201cSo\u0308hne und Planeten\u201d (Filoj kaj planedoj). Krom propraj verkoj li publikigis ankau\u0306 tradukojn el la angla."}, {"text_idx": "#000251", "text": "Li jam pli frue ricevis diversajn literaturajn premiojn, sed la nun donita premio estas la plej prestig\u0302a en la tuta germanlingva literatura mondo. Inter pli fruaj premiitoj estas Max Frisch, Gu\u0308nter Grass kaj Heinrich Bo\u0308ll. Pasintjare la premion ricevis la poeto Elke Erb. La premio estas nomita lau\u0306 la au\u0306toro Georg Bu\u0308chner (1813\u20131837)."}, {"text_idx": "#000252", "text": "En komento al la gazeto Zeit Online Clemens J. Setz diris: \u201cLa nomo de Georg Bu\u0308chner kaj tiuj de la premiitoj de la lastaj jaroj \u2013 vidi sin inter tiuj estas honoro, kiun mi ankorau\u0306 ne vere kapablas kompreni.\u201d"}, {"text_idx": "#000254", "text": "En majo ni raportis, ke UEA en 2020 sukcesis eviti deficiton interalie pro maldungoj en la Centra Oficejo. Efektive tamen ne okazis maldungoj en la Centra Oficejo, nur reduktoj, atentigis la vicprezidanto de UEA, Fernando Maia."}, {"text_idx": "#000255", "text": "La kvanto de oficistoj de UEA kalkulitaj en plentempaj dungoj, lau\u0306 informoj en la estraraj raportoj. La estraraj raportoj pri 1992-93 aperis ne en la revuo, sed kiel apartaj kajeroj, kiujn la redakcio bedau\u0306rinde ne disponas, do mankas informoj pri tiuj jaroj."}, {"text_idx": "#000256", "text": "Neniam dum la lastaj kvardek jaroj UEA havis tiel malmultajn oficistojn kiel nun. En 1984 la asocio havis 6 272 individuajn membrojn kaj 12,2 plentempajn oficistojn. Tiu estis la rekordo dum la aktuala periodo."}, {"text_idx": "#000257", "text": "Pasintjare la asocio havis 4 293 individuajn membrojn kaj nur 3,2 plentempajn oficistojn. La efektiva kvanto de personoj kiuj laboris kaj laboras c\u0302e UEA estis kaj estas iom pli alta, c\u0302ar ne c\u0302iuj laboras plentempe."}, {"text_idx": "#000258", "text": "Rapida redukto en la kvanto de oficistoj okazis dum la lastaj kvar jaroj. Libera Folio en majo raportis, ke la asocio sukcesis eviti bug\u0302etan deficiton en 2020 interalie pro la malpliig\u0302o de la dungitoj. Ni tamen erare skribis, ke temus pri maldungoj. Tiaj ne okazis en la Centra Oficejo, atentigas vicprezidanto Fernando Maia."}, {"text_idx": "#000259", "text": "Efektive la reduktoj de la laborforto estis realigitaj sen formalaj maldungoj. En junio 2019 restis ankorau\u0306 sep oficistoj, el kiuj unu, g\u0302enerala direktoro Martin Scha\u0308ffer, laboras ne en la Centra Oficejo. (Ne c\u0302iuj laboris plentempe nek nepre la tutan jaron, do en nia statistiko c\u0302e 2019 aperas 4,4 plentempaj oficistoj.)"}, {"text_idx": "#000260", "text": "Kvin el la sep oficistoj en junio 2019 ricevis proponon pri eksigo au\u0306 reduktita labortempo. Nur du oficistoj ne estis tus\u0302itaj de la redukto: g\u0302enerala direktoro Martin Scha\u0308ffer kaj konstanta kongresa sekretario Clay Magalha\u0303es."}, {"text_idx": "#000261", "text": "Du oficistoj konsentis akcepti unufojan financan kompenson kaj libervole maldungig\u0302i: la partatempa sekretario kaj la partatempa purigisto. Do, formale ili ne estis maldungitaj."}, {"text_idx": "#000262", "text": "Aliaj tri oficistoj devis akcepti reduktitajn labortempon kaj salajron, se ili volis plu labori c\u0302e UEA. Tiuj tri estis la libroserva respondeculo kaj la du kontistoj. Neniu el ili akceptis la proponon pri reduktitaj laborhoroj, do UEA turnis sin al la nederlanda laboroficejo por ricevi aprobon por deviga redukto."}, {"text_idx": "#000263", "text": "Post la reduktoj, la statistiko por la jaro 2020 montras ke UEA dum tiu jaro mezume havis 3,2 tuttempajn oficistojn. Fizike en julio 2021 el la sep oficistoj nun restas kvar, el kiuj tri trovig\u0302as en la Centra Oficejo."}, {"text_idx": "#000264", "text": "Dum UEA reduktas sian propran dungitaron, g\u0302i samtempe ac\u0302etas diversajn servojn de TEJO kaj E@I. La nun okazanta Virtuala Kongreso estas grandparte organizata de E@I. Lau\u0306 informoj en la retejo de TEJO, unu oficisto de TEJO efektive laboras kiel oficisto de UEA, kaj TEJO respondecas ankau\u0306 pri la reteja renovigo, por kiu UEA bug\u0302etis 100 000 eu\u0306rojn."}, {"text_idx": "#000265", "text": "Vikipedio nun havas 300 000 artikolojn"}, {"text_idx": "#000266", "text": "La Esperanta Vikipedio atingis novan rekordon: 300 000 artikoloj. G\u0302i nun estas la 35-a Vikipedio lau\u0306 la amplekso. Malpli grandaj estas ekzemple la bulgara, dana kaj kroata Vikipedioj."}, {"text_idx": "#000267", "text": "La nova rekordo estis atingita pro instigo de la kampanjo Vikipedio 300 000, subtenita interalie de UEA, ELiSo, ILEI, E@I kaj la Fonduso Instigo. La 300 000-a artikolo aperis la 18-an de julio, kaj g\u0302i temas pri la franca vilag\u0302eto Auppegard, kiu lau\u0306 la artikolo havas 704 log\u0302antojn."}, {"text_idx": "#000268", "text": "Post tiu eble ne plej bezonata artikolo jam aperis kelkdek pliaj, el kiuj multaj sendube enhavas gravajn informojn kaj estas bonkvalitaj."}, {"text_idx": "#000269", "text": "La antau\u0306an grandan mejlos\u0302tonon la Esperanta Vikipedio atingis en 2014, kiam estis publikigita la 200 000-a artikolo. G\u0302i temas pri (12731) 1991 RW12, malbone konata asteroido de la asteroida zono, malkovrita la 10-an de septembro 1991 de la usona astronomo Henry E. Holt el la Observatorio de Monto Palomar en Kalifornio."}, {"text_idx": "#000270", "text": "Pri la 30 000-a artikolo oni g\u0302ojis jam en 2004. Dum la 17 jaroj kiuj pasis de tiam do mezume aperis preskau\u0306 16 000 novaj artikoloj c\u0302iujare. En intervjuo pri la kampanjo 300 000 en majo Michal Matu\u0301s\u030cov \u2013 en Esperantujo pli konata sub la nomo KuboF Hromoslav \u2013 klarigis, kial gravas atingadi novajn rekordojn:"}, {"text_idx": "#000271", "text": "\u2013 Parte simple pro tio, ke Vikipedio tiel kovros pli multajn aferojn kaj donos al la esperantistoj utilajn informojn pri pli multaj temoj. Kaj tio per si mem pliric\u0302igas la Esperantan komunumon. Sed, ja, estas ankau\u0306 alia kialo \u2013 pli emocia. Atingo de ronda sojlo per novaj altkvalitaj artikoloj montras kaj al Vikipedianoj mem, kaj al la Esperanta komunumo, ke ni tion kapablas fari kaj sukcesas. Kiam oni venas al tia sojlo, oni nature plirapidigas la kreadon de novaj artikoloj; sed dum kutima tempo oni pli atentas pri jamaj artikoloj kaj plibonigas ilin."}, {"text_idx": "#000272", "text": "Lau\u0306 la aktuala statistiko la artikoloj en la Esperanta Vikipedio ekde la lanc\u0302o en 2001 estis redaktitaj pli ol 7,2 milionojn da fojoj. C\u0302iu pag\u0302o estis averag\u0302e redaktita pli ol dekfoje, do eblas esperi, ke iom post iom la kvalito de la enhavo plibonig\u0302as. Kaj se vi trovos eraron, vi povos g\u0302in mem korekti, atentigas Michal Matu\u0301s\u030cov:"}, {"text_idx": "#000273", "text": "\u2013 Rilate al plibonigado de la jama enhavo mi povas diri: tio ja okazas, kvankam eble ne tiom rapide, kiom iuj volas. En Vikipedio ni havas diraj\u0302on: \u201cC\u0302u vi demandas, kial plu estas tiu au\u0306 tiu eraro en Vikipedio? C\u0302ar vi g\u0302in ne korektis!\u201d Kiel mi skribis, Vikipedio estas malfermita, kaj se vi opinias, ke al iu artikolo io mankas, vi s\u0302ajne estas la plej tau\u0306ga persono por tion aldoni!"}, {"text_idx": "#000274", "text": "Vikipedio atingos novan rekordon \u2013 c\u0302u gravas?\nDu jardekoj kun la Esperanta Vikipedio"}, {"text_idx": "#000275", "text": "La duan jaron sinsekve pro la kronvirusa pandemio ne okazas la Universala Kongreso de Esperanto. Anstatau\u0306e okazas reta Virtuala Kongreso, kiu estis inau\u0306gurita sabate la 17-an de julio. Alig\u0302is al la kongreso pli ol 1 750 personoj, sed nur kelkcent partoprenis la inau\u0306guron."}, {"text_idx": "#000277", "text": "La nuligo de la c\u0302i-jara Universala Kongreso estis anoncita la 26-an de aprilo, sed jam longe antau\u0306 tio UEA komencis plani retan kongreson, rakontis vicprezidanto Fernando Maia en intervjuo de Libera Folio en majo."}, {"text_idx": "#000278", "text": "Individuaj membroj de UEA povis senpage alig\u0302i al la 2-a Virtuala Kongreso g\u0302is la 4-a de julio, dum nemembroj devis pagi 50 eu\u0306rojn \u2013 do, malpli kostis alig\u0302i al UEA ol simple pagi la kongreskotizon. Post la 4-a de julio la nemembroj devas pagi ec\u0302 pli, 75 eu\u0306rojn, dum membroj de UEA devas pagi de nul g\u0302is 20 eu\u0306roj, depende de log\u0302olando."}, {"text_idx": "#000279", "text": "Reklamkampanjo por la VK en Facebook."}, {"text_idx": "#000280", "text": "Oni ec\u0302 lanc\u0302is anglalingvan reklamkampanjon por la kongreso en Facebook, por logi eksterulojn gustumi la etoson de la Virtuala Kongreso. Lau\u0306 Amri Wandel, estrarano de UEA pri scienca kaj faka agado, la pagita reklamo estis vidita de pli ol 60 000 homoj dum ses tagoj."}, {"text_idx": "#000281", "text": "\u201dBedau\u0306rinde, preskau\u0306 neniu alig\u0302is, c\u0302ar pro teknikaj kialoj oni ne povis efektivigi mian peton fari anglalingvan alig\u0302ilon kun simbola kotizo. Sekve la 360 kiuj intencis registrig\u0302i renkontis E-lingvan alig\u0302ilon kiun ili ne komprenis kaj altan kotizon\u201d, skribas Amri Wandel mem en Facebook."}, {"text_idx": "#000282", "text": "Tamen 360 estas la kvanto de homoj, kiuj entute alklakis la anoncon, do tre dubindas, c\u0302u vere tiom da neesperantistoj pretis alig\u0302i al la Virtuala Kongreso, des malpli sekvi babilaj\u0302ojn en nekomprenebla lingvo."}, {"text_idx": "#000283", "text": "Por diskonigi la Virtualan Kongreson UEA aldone au\u0306tomate aligis sesdekon da membroj de UEA, kiuj pli frue alig\u0302is al la nuligita Universala Kongreso sed ne mem kompletigis la senpagan alig\u0302on al la Virtuala Kongreso, rakontas Fernando Maia, vicprezidanto de UEA."}, {"text_idx": "#000284", "text": "\u2013 Pro la fino de la senpaga alig\u0302periodo al la VK mi mem persone zorgis, ke c\u0302iuj alig\u0302intoj de la nuligita UK, jamaj individuaj membroj de UEA en 2021, povu aliri la Virtualan Kongreson senpage kiel specialaj gastoj."}, {"text_idx": "#000286", "text": "Entute estas pli ol 1 700 alig\u0302intoj al la Virtuala Kongreso, sed kiel kutime c\u0302e retaj kongresoj, neniam c\u0302iuj samtempe c\u0302eestas, kaj iuj senpagaj alig\u0302intoj certe ec\u0302 neniam aliras la kongresan retejon. Dum la sabata malfermo de la kongreso s\u0302ajne samtempe c\u0302eestis proksimume 350 kongresanoj."}, {"text_idx": "#000287", "text": "La ampleksa programo de la kongreso evidente estis preparata g\u0302is la lasta minuto, c\u0302ar g\u0302i estis publikigita nur en j\u0302au\u0306do la 17-a de julio, unu tagon antau\u0306 la komencig\u0302o de la unuaj programeroj: du filmoj faritaj en 1987 kaj unu farita en 2003, pri la Universalaj Kongresoj de tiuj jaroj. La celo lau\u0306 gazetara komuniko de UEA estis \u201debligi al kongresanoj ekscii (au\u0306 rememori!), kia estas la etoso de c\u0302eesta UK\u201d."}, {"text_idx": "#000288", "text": "Teknike la kongreso parte funkcias per la platformo Zoom, kaj ec\u0302 se la kongresa retejo mem estas komplete en Esperanto, Zoom ne estas. La bezono uzi la anglan lingvon por alig\u0302i g\u0302enis almenau\u0306 iujn kongresanojn. Aldone, Zoom estas blokita en kelkaj landoj, kaj ekzemple en C\u0302inio povas partopreni nur tiuj, kiuj sukcesas c\u0302irkau\u0306iri la blokadon."}, {"text_idx": "#000289", "text": "Dum la sabata malfermo estis prezentita salutletero de Unesko, subskribita de Tawfik Jelassi, vic-g\u0302enerala direktoro de Unesko, kun lau\u0306daj vortoj pri la agado de UEA:"}, {"text_idx": "#000290", "text": "Unesko estas felic\u0302a kaj fiera labori flanke de UEA ekde jardekoj por antau\u0306enigi la kulturan kaj lingvan diversecon, same kiel por antau\u0306enigi la gravecon de tiu diverseco por konstrui kaj fortigi pacon. La publikigo, danke al vi, de la Unesko-Kuriero en Esperanto, pruvas bone la vastecon de niaj samopiniadoj."}, {"text_idx": "#000291", "text": "La tuta teksto de la letero en Esperanto legeblas en la koncerna gazetara komuniko de UEA, kiu enhavas ankau\u0306 pliajn detalojn pri la malfermo de la VK."}, {"text_idx": "#000292", "text": "La programo de la 2-a Virtuala Kongreso por dimanc\u0302o enhavis interalie diversajn fakajn kunsidojn. En la bunta programo poste trovig\u0302as ankau\u0306 la tradicia ero La estraro respondas (vendrede je 12.00), dum mankas Centra Oficejo respondas. Al la dimanc\u0302a programo aliflanke estis jam post la publikigo aldonita renkontig\u0302o kun Martin Scha\u0308ffer, la g\u0302enerala direktoro de UEA."}, {"text_idx": "#000293", "text": "En sabato la 24-a de junio kadre de la Virtuala Kongreso ekde la 12-a horo okazos ankau\u0306 la unua kunsido de la komitato de UEA."}, {"text_idx": "#000294", "text": "Le eterne, harmonic sonos cosmic"}, {"text_idx": "#000296", "text": "plena le vacuitate inter galaxias"}, {"text_idx": "#000297", "text": "Un question es jectate via ex un blau"}, {"text_idx": "#000298", "text": "e pois le responsas seque:"}, {"text_idx": "#000299", "text": "Ille que demanda e illes que responde"}, {"text_idx": "#000300", "text": "es surde al elevate sonoritates"}, {"text_idx": "#000301", "text": "e non pote trovar le ver tonalitate"}, {"text_idx": "#000302", "text": "e audir lo que le cosmo canta a illes"}, {"text_idx": "#000304", "text": "claude le oculos e ascolta con patientia"}, {"text_idx": "#000305", "text": "Le silentio non es toto silente,"}, {"text_idx": "#000307", "text": "le responsas al quales nostre spirito suspira"}, {"text_idx": "#000308", "text": "Si tu non trova felicitate con me"}, {"text_idx": "#000309", "text": "tu lo trovara presso un altere persona"}, {"text_idx": "#000310", "text": "Proque nos lo non poteva nutrir?"}, {"text_idx": "#000311", "text": "Proque le vivificante pluvia non veniva?"}, {"text_idx": "#000312", "text": "Proque era le terra tanto infertile?"}, {"text_idx": "#000313", "text": "Io non es irate, solmente triste"}, {"text_idx": "#000314", "text": "Io pensava que nos insimul senescera,"}, {"text_idx": "#000315", "text": "tenente manos al via del vita,"}, {"text_idx": "#000316", "text": "insimul fruente de infantes e neptos"}, {"text_idx": "#000317", "text": "e del fragmentos io debe facer alco nove"}, {"text_idx": "#000318", "text": "Illos seca mi digitos quando io los prende"}, {"text_idx": "#000319", "text": "Mi manos succute e rhythmicamente sanguine gutta,"}, {"text_idx": "#000320", "text": "creante anxiose imagines al pavimento"}, {"text_idx": "#000323", "text": "Esque tu senti le mesme dolor,"}, {"text_idx": "#000324", "text": "Esque io era tu prision,"}, {"text_idx": "#000325", "text": "Io parla e tu es silente"}, {"text_idx": "#000326", "text": "Io non sape si tu ascolta,"}, {"text_idx": "#000327", "text": "si tu comprende, como tu reage,"}, {"text_idx": "#000329", "text": "Esque te importa si io vive o mori?"}, {"text_idx": "#000330", "text": "Forsan io jam es morte ante tu oculos?"}, {"text_idx": "#000331", "text": "Es io un capitulo que tu jam finiva"}, {"text_idx": "#000332", "text": "in tu grande libro del mundo peribile?"}, {"text_idx": "#000333", "text": "e io scribe mi poemas"}, {"text_idx": "#000334", "text": "Nos usa differente parolas e linguas"}, {"text_idx": "#000335", "text": "Esque nos unquam vermente cognosceva"}, {"text_idx": "#000337", "text": "e senti un uncia de alleviation"}, {"text_idx": "#000338", "text": "Io vide tu surridente facie ante me"}, {"text_idx": "#000339", "text": "e tu facie deveni frigide e sin expression"}, {"text_idx": "#000340", "text": "Illo deveni un muro impenetrabile"}, {"text_idx": "#000341", "text": "Tu non plus vole que io te tocca"}, {"text_idx": "#000342", "text": "Mi amor non plus pote fluer a te"}, {"text_idx": "#000343", "text": "Illo se arresta, deveni toto immobile,"}, {"text_idx": "#000345", "text": "Tu vade via, reveni post longe tempore"}, {"text_idx": "#000346", "text": "Io sape ubi tu era, que il ha un altere"}, {"text_idx": "#000348", "text": "Tu non plus me besonia"}, {"text_idx": "#000349", "text": "Anque io debe crear un nove vita"}, {"text_idx": "#000350", "text": "del fragmentos del vita anterior,"}, {"text_idx": "#000351", "text": "Lacrimas dilue le sanguine al pavimento"}, {"text_idx": "#000352", "text": "Esque unquam io de novo potera amar?"}, {"text_idx": "#000353", "text": "Esque amor non es solmente un preludio"}, {"text_idx": "#000354", "text": "al fuga de dolor e suffrentia?"}, {"text_idx": "#000355", "text": "Un belle overtura a un tragic opera?"}, {"text_idx": "#000357", "text": "que tanto longe ha essite al fenestra"}, {"text_idx": "#000358", "text": "Calma e consolation flue verso me"}, {"text_idx": "#000359", "text": "Io ha un amico que nunquam disparera"}, {"text_idx": "#000360", "text": "Duo Bodhisattvas descende verso me,"}, {"text_idx": "#000361", "text": "un femina e un viro"}, {"text_idx": "#000363", "text": "Le viro se placia a mi dextere latere"}, {"text_idx": "#000364", "text": "e le femina a mi sinistre"}, {"text_idx": "#000365", "text": "Le viro place su mano a mi capite"}, {"text_idx": "#000366", "text": "e le femina a mi corde"}, {"text_idx": "#000368", "text": "Illes evelia le lumine intra me"}, {"text_idx": "#000370", "text": "ma isto non importa, nam amor es un fortia universal"}, {"text_idx": "#000371", "text": "Io lo ha incontrate a tempores e placias inexpectate"}, {"text_idx": "#000372", "text": "A vices io lo ha passate"}, {"text_idx": "#000373", "text": "Amor sin desiro es pur e belle"}, {"text_idx": "#000375", "text": "Forsan nos debe suffrer usque le die"}, {"text_idx": "#000376", "text": "quando nos comprendera iste veritate"}, {"text_idx": "#000377", "text": "Io te ama sin desiro"}, {"text_idx": "#000378", "text": "e dunque te pote quitar"}, {"text_idx": "#000379", "text": "Tu es un columba que pote volar a ubi tu vole"}, {"text_idx": "#000380", "text": "Le fragmentos comencia mover se mesme"}, {"text_idx": "#000382", "text": "que ha le beltate de un heliantho"}, {"text_idx": "#000383", "text": "ma le luce que illes nasceva intra me"}, {"text_idx": "#000384", "text": "continua radiar con le mesme fortia"}, {"text_idx": "#000385", "text": "e vide un nove sentiero ante me"}, {"text_idx": "#000386", "text": "TEJO lernis multon dum la pandemia jaro"}, {"text_idx": "#000387", "text": "Asocioj ne plu estas la plej evidentaj enirvojoj al Esperantujo, diras la eliranta prezidanto de TEJO. \u201dTamen, c\u0302iam restas pluraj aferoj, kiujn eblas fari nur pere de asocia kunlaborado, au\u0306 almenau\u0306 tia agadmaniero multon faciligas\u201d, Charlotte Scherping Larsson opinias."}, {"text_idx": "#000388", "text": "Charlotte Scherping Larsson estis prezidanto de TEJO dum la malfacila pandemia jaro 2020-2021. Nun TEJO serc\u0302as novajn estraranojn kaj s\u0302i forlasas la estraron. Libera Folio petis la elirantan prezidanton respondi al kelkaj demandoj pri TEJO kaj pri la tuta Esperanto-movado."}, {"text_idx": "#000389", "text": "Libera Folio: Kiuj estis viaj c\u0302efaj celoj por via prezidanteco?"}, {"text_idx": "#000391", "text": "Pri kio vi sukcesis dum via mandatperiodo?"}, {"text_idx": "#000392", "text": "\u2013 Grava interna atingo de TEJO estis, ke ni sukcese uzis la pandemian situacion por bone strukturi nian agadon pere de la reto. Evidente, TEJO jam de jaroj uzis aparte multajn retajn ilojn en sia aktivado, tamen plej ofte dau\u0306re c\u0302eestaj kunvenoj ludis kernan rolon. Nun pluraj el niaj komisionoj kutimas regule kunsidi rete. Ni ankau\u0306 profitis de la g\u0302enerala enretigo de eventoj por pli vaste partoprenigi aktivulojn el diversaj mondopartoj."}, {"text_idx": "#000393", "text": "\u2013 En eksteraj rilatoj, ni sukcese organizis du eventojn partnere kun UEA kaj pluraj fakuloj, okaze de retaj UN-forumoj, kie neesperantistoj c\u0302eestis. Estis okazo montri esperanton kiel sukcesan pontolingvon, kaj konsciigi pri lingvaj rajtoj kiel koncepto. La unuan ni organizis dulingve en aprilo. La duan ni organizas nuntempe, kun iom alia aliro."}, {"text_idx": "#000394", "text": "\u2013 Aldone, pluraj studsesioj estis rete organizitaj helpe de fonduso de Konsilio de Eu\u0306ropo. Mi persone kontribuis al X-Lingvo, projekto pri seksisma lingvaj\u0302o. Ankau\u0306 aliaj projektoj glate organizig\u0302is en simila kadro."}, {"text_idx": "#000395", "text": "\u2013 Ni enkondukis mentoran programon por la estraranoj, kiel modelon por estonta pli vasta uzo en la asocio. Ene de la Estraro, ni provis iom pli atenti unu pri la alia, kaj multaj kunlaborkutimoj enkondukitaj dum la jaro bone helpis nin mensbonfarti dum la pandemia tempo."}, {"text_idx": "#000396", "text": "\u2013 Retoso, nia unua renkontig\u0302o planita por esti tute reta, estis granda sukceso. Multajn sukcesojn ni s\u0302uldas pli al teama kunlaboro ol al individua strebo. Ni faris plurajn pas\u0302ojn antau\u0306en por travidebligi la laboron de la Estraro kaj pli enplekti aliajn aktivulojn, kiel malfermaj protokoloj kaj Malfermaj Horoj de la Estraro."}, {"text_idx": "#000397", "text": "\u2013 Mi esperas ke nia reta kunlaboro en la komisionoj ig\u0302os modelo por la estonteco: alireblaj telegramaj grupoj, regulaj retaj kunsidoj, malfermaj protokoloj kontribuis al la memstareco de multaj komisionoj kaj memorganizig\u0302o de komisiitoj."}, {"text_idx": "#000399", "text": "\u2013 Multaj ideoj ekaperis komence de la mandato, tamen evidentig\u0302is poste, ke pli sag\u0302as savi sian energion por koncentrig\u0302i pri specifaj fakoj kaj projektoj dum lasi aliajn."}, {"text_idx": "#000400", "text": "\u2013 Estante mem nur unu persono, mi devis decidi c\u0302u investi tempon en nova koncepto au\u0306 ekzemple c\u0302eesti kunsidojn de niaj ekzistantaj komisionoj kaj kontribui al ilia agado. Mi multe pli subtenis ol ekigis novajn aferojn, kion mi iom bedau\u0306ras."}, {"text_idx": "#000401", "text": "Kiuj lau\u0306 vi estas la c\u0302efaj defioj de TEJO, kaj la Esperanto-movado g\u0302enerale, dum la proksimaj jaroj?"}, {"text_idx": "#000402", "text": "\u2013 Kiel por c\u0302iu organizo, resti aktuala kaj interesa por novaj membroj kaj novaj generacioj \u2013 tio c\u0302iam estas defia. Multaj homoj nuntempe kutimas al memstaraj iniciatoj kaj vidas kiom multaj ebloj agadi ekzistas sen organiza kunteksto"}, {"text_idx": "#000403", "text": "\u2013 Dum multaj jardekoj, nur per asocioj oni povis esti en bona regula kontakto kun la Esperanto-komunumo kaj scii pri arang\u0302oj, revuoj kaj tiel plu. Nun, nur retkonekto estas postulata por tion fari, kaj asocioj ne estas la plej evidentaj enirvojoj al Esperantujo. Tamen, c\u0302iam restas pluraj aferoj, kiujn eblas fari nur pere de asocia kunlaborado, au\u0306 almenau\u0306 tia agadmaniero multon faciligas."}, {"text_idx": "#000404", "text": "Kio necesas por superi tiujn defiojn?"}, {"text_idx": "#000405", "text": "\u2013 Necesas esti c\u0302iam preta por renovig\u0302o kaj s\u0302ang\u0302o, kio ne facilas por organizo kun multaj fakaj kaj landaj organizoj kaj multaj malsamaj kulturoj!"}, {"text_idx": "#000406", "text": "\u2013 Plej grave, ni devas montri, ke multaj kernaj plurpersonaj aferoj, kiel kongresoj, trejnadoj kaj diversspecaj arang\u0302oj, simple ne estas realigeblaj sen strukturoj. Kaj TEJO ja havas multjardekan sperton pri tio, kiun g\u0302iaj spertuloj g\u0302ojas transdoni al posteuloj."}, {"text_idx": "#000407", "text": "La Estraro de TEJO oficas nur unu jaron, c\u0302u tio ne estas tro mallonga periodo por ion atingi?"}, {"text_idx": "#000408", "text": "\u2013 De organiza vidpunkto, dujara mandato aspektas multe pli bone por pli longtempa laborfluo. Sed c\u0302u ni havas unu- au\u0306 dujaran mandaton, ni devas bone pripensi kiel gardi nian energion, ajnakaze ne estas sprinto sed maratono. Plej gravas por mi ke kandidatoj por la estraro antau\u0306 la estrara pozicio jam estu aktivaj en komisionoj kaj enplektitaj en laboro de la estraranoj."}, {"text_idx": "#000409", "text": "\u2013 Ne c\u0302iuj spertoj kun la unujara mandato estis pozitivaj, kaj la samo validas por dujara mandato. La du kampoj en kiuj plej gravas dau\u0306ripoveco estas la mentorado de CO-volontuloj kaj longtempaj projektoj, kiel AKSO au Pasporta Servo. Mi g\u0302ojas ke ne maloftas por estrarano poste rekandidatig\u0302i por plia mandato tuj post la unua, au\u0306 ec\u0302 reveni post unu- au\u0306 du-jara pau\u0306zo."}, {"text_idx": "#000411", "text": "\u2013 Mi esperas, ke la sekva teamo povos dau\u0306rigi niajn pas\u0302ojn kaj firmigi nian enretigitan agadon. Tamen, ni c\u0302iuj bezonas revidi unu la alian c\u0302eeste, kaj bonvenigi la novulojn, kiuj eklernis Esperanton dum la pandemio. Se tion ebligos la sansituacio, ni nepre revidu fizike unu la alian dum la sekva mandato!"}, {"text_idx": "#000412", "text": "Kion vi mem faros nun?"}, {"text_idx": "#000413", "text": "\u2013 Unue, scienca kaj profesia estonteco ig\u0302os miaj prioritatoj. Tutcerte, mi dau\u0306re subtenos la novan Estraron, komitatanojn kaj komisiitojn. Aldone, mi s\u0302atus plu okupig\u0302i pri la mentora programo, kiu, mi esperas, donos pli da spertoj kaj subteno al la aktivuloj de TEJO."}, {"text_idx": "#000414", "text": "ma le corde ja se arrestava"}, {"text_idx": "#000415", "text": "Quando le amor es extinguite"}, {"text_idx": "#000416", "text": "il non plus ha ulle fortia"}, {"text_idx": "#000417", "text": "que pote unir le homines"}, {"text_idx": "#000418", "text": "le quales le destino ligava"}, {"text_idx": "#000419", "text": "Pallidi le memorias del gaudiose dies"}, {"text_idx": "#000420", "text": "Ma cata fin es anque un comencio"}, {"text_idx": "#000421", "text": "Un nove amor attende in un domo remote"}, {"text_idx": "#000422", "text": "Le tempore pro partir ha venite"}, {"text_idx": "#000423", "text": "Tu sta al summitate de un stricte turre"}, {"text_idx": "#000424", "text": "que mesura mille metros de altura"}, {"text_idx": "#000425", "text": "Circum le turre se extende un ample plana"}, {"text_idx": "#000426", "text": "A iste plana sta tote le population del mundo,"}, {"text_idx": "#000427", "text": "un dense turba que non fini mesmo al horizonte"}, {"text_idx": "#000428", "text": "Tu senti como omnes te specta"}, {"text_idx": "#000431", "text": "que se propaga al longe del enorme hordas"}, {"text_idx": "#000432", "text": "\u201cIlles me celebra, illes me admira\u201d"}, {"text_idx": "#000433", "text": "Tu te inclina verso le balustrada pro audir le parolas"}, {"text_idx": "#000434", "text": "Illes scande sempre plus rhythmicamente,"}, {"text_idx": "#000435", "text": "illes repete un sol parola"}, {"text_idx": "#000436", "text": "que subito extirpa tote le joia"}, {"text_idx": "#000437", "text": "Lastatempe pli oftas novaj\u0302oj pri c\u0302eso de gazetoj, sed jen la malo: reaperas Kataluna Esperantisto, rete kaj papere. La nova redaktoro Montserrat Franquesa strebos konservi la iaman altan nivelon de enhavo."}, {"text_idx": "#000438", "text": "Antau\u0306 kelka tempo diskonig\u0302is la informo, ke en Katalunio oni revivigas la revuon Kataluna Esperantisto, pli ol jarcenton ag\u0302an. La nova c\u0302efredaktoro Montserrat Franquesa rakontas en intervjuo por la Libera Folio historion de la eldonaj\u0302o kaj priskribas la nunajn planojn."}, {"text_idx": "#000439", "text": "Libera Folio: Kia estas la historio de Kataluna Esperantisto? Kiun signifon havis la periodaj\u0302o dum pli fruaj periodoj de sia ekzisto?"}, {"text_idx": "#000441", "text": "\u2013 En decembro 1936 KEF anoncis \u201cprovizoran halton\u201d pro la eksplodo de la hispana enlanda milito en julio. Tamen la venko de la fas\u0302ista armeo longigis la pau\u0306zon 46 jarojn... g\u0302is 1982, post la morto de la diktatoro Franco. En tiuj epokoj la revuo Kataluna Esperantisto estis oficiala organo de la asocio, eventoj estis raportitaj, oni legis la vivon de kataluna esperantismo, ktp."}, {"text_idx": "#000442", "text": "Kio okazis al la revuo lastatempe?"}, {"text_idx": "#000443", "text": "\u2013 La fondig\u0302o de Kataluna Esperanto-Asocio en 1980 ebligis la restarigon de Kataluna Esperantisto ekde 1982 kun dau\u0306rigo de la antau\u0306milita numerado. De 1982 g\u0302is 2016, la diversaj redaktistoj donis al g\u0302i alian aeron, lastatempe la revuo farig\u0302is fakaj preskau\u0306 akademiaj artikoloj. La revuo c\u0302esis aperi en 2016, kiam la c\u0302efredaktoro demisiis. La alta nivelo pli frue atingita malkurag\u0302igis alpreni la defion de la rekomenco."}, {"text_idx": "#000444", "text": "Kiu kaj kiel faris la decidon relanc\u0302i KE? Kiu estos oficiala eldonanto de KE?"}, {"text_idx": "#000445", "text": "\u2013 La eldonanto de KE estas Kataluna Esperanto-Asocio, kiu decidis rekomenci pri KE kiel oficiala organo de la asocio kaj kiel revuo pri la internacia lingvo kaj la lingvaj rajtoj, la minoritataj lingvoj kaj la historio kaj nuno de Esperanto."}, {"text_idx": "#000446", "text": "Kial estis decidite fari ankau\u0306 paperan eldonaj\u0302on? Je kio kalkulas kaj esperas la eldonantoj?"}, {"text_idx": "#000447", "text": "\u2013 Papera eldonaj\u0302o helpas divastigi la revuon kaj ankau\u0306 igas legadon pli plac\u0302a! (Mi konas kelkajn legantojn, kiuj rezignis aboni revuojn, kiam tiuj en papera versio malaperis.) Ni publikigos interesajn artikolojn por membroj de KEA kaj ne-membroj, por c\u0302iuj legantoj, kun artikoloj kaj informoj pri la Esperanto-movado en la Kataluna Landaro kaj en la mondo."}, {"text_idx": "#000450", "text": "Kiu eniras la novan teamon?"}, {"text_idx": "#000452", "text": "C\u0302u via profesio estas ligita kun j\u0302urnalismo/redaktora laboro?"}, {"text_idx": "#000454", "text": "Kion vi opinias pri la nuna stato de la E-gazetaro?"}, {"text_idx": "#000456", "text": "El la historio de Kataluna Esperantisto:"}, {"text_idx": "#000457", "text": "Montserrat Franquesa rakontis pliajn interesajn detalojn pri la historio de la periodaj\u0302o:"}, {"text_idx": "#000458", "text": "En la unua periodo de Kataluna Esperantisto la Unua mondmilito kau\u0306zis profundan krizon en la kataluna movado kaj revuo c\u0302esis aperi post 71 numeroj. Tiuj unuaj numeroj de la revuo estas tre interesaj, ili reflektis la vivon de la asocio, la esperantistajn kunvenojn, internaciajn kongresojn, novaj\u0302ojn kaj tiel plu."}, {"text_idx": "#000459", "text": "Post la mondmilito, inter 1918 kaj 1920 estis eldonita Bulteno de la Kataluna Esperanto-Federacio, kiel pruvo por reviviglis la movadon. Sed ekde januaro 1921, kelkajn monatojn post asembleo de KEF, dua periodo de Kataluna Esperantisto estis lanc\u0302ita kun Jaume Grau Casaskiel kiel redaktoro."}, {"text_idx": "#000460", "text": "La revuo estis preskau\u0306 c\u0302iam monata, g\u0302is la fino de 1923: la politikaj kaj ekonomiaj problemoj, ligitaj al la diktaturo de generalo Miguel Primo de Rivera kau\u0306zis g\u0302ian refojan c\u0302esigon. En c\u0302i tiu periodo aperis 36 numeroj, kelkaj duoblaj, kun altnivela enhavo."}, {"text_idx": "#000461", "text": "En junio 1924 renaskig\u0302as Kataluna Esperantisto por tria periodo dau\u0306ronta g\u0302is 1928. Entute eldonig\u0302is 48 numeroj, kelkaj el kiuj duoblaj kaj aliaj kun grafikaj suplementoj. G\u0302ia aperado estis neregula. En julio 1930 KEF restarig\u0302is kaj g\u0302i denove eldonis Katalunan Esperantiston."}, {"text_idx": "#000462", "text": "En decembro 1936 KEF anoncis \u201cprovizoran halton\u201d pro la eksplodo de la hispana enlanda milito en julio. Tiu halto, kiel dirite, dau\u0306ris g\u0302is 1982."}, {"text_idx": "#000463", "text": "Helpu elekti novan estraron de UEA"}, {"text_idx": "#000464", "text": "La elekta komisiono de UEA j\u0302us sendis al la komitato enketilon por kolekti vidpunktojn pri la nuna kaj sekva estraro de la asocio. La sekva estraro estos elektita post unu jaro, kaj nun oni serc\u0302as tau\u0306gajn kandidatojn. Libera Folio volas doni al c\u0302iuj legantoj la s\u0302ancon respondi al la demandoj, kiujn ricevis la komitatanoj."}]